ЎЗБЕКИСТОН РЕСПУБЛИКАСИ ОЛИЙ СУДИИНСОН МАНФААТЛАРИ УСТУВОР from\nБугун шиддатли ислоҳотлар даврида яшаяпмиз. Қолаверса, халқимизнинг онги ва тафаккури кечагидан буткул фарқ қилади. Фуқароларнинг давлат ва жамиятни бошқаришдаги иштироки кенгаймоқда. Давлат органлари халқ манфаатидан келиб чиқиб, очиқ фаолият юритишини ҳаётнинг ўзи тақозо этмоқда.\nДавлатимиз раҳбарининг ташаббуси билан бундан беш йил муқаддам мамлакатимизда суд тизимининг мустақиллигини таъминлаш орқали суд органларини чинакам адолат масканига айлантириш ғояси илгари сурилди.\nБунинг учун зарур ҳуқуқий механизмларни яратиш ва уларни ҳаётга татбиқ этиш бўйича аниқ вазифалар белгилаб берилди.\nЎтган қисқа даврда судлар фаолиятини ривожлантириш, суд ҳокимияти мустақиллигини таъминлаш, одил судловни амалга ошириш мақсадида суд органларига судья ва ходимларини танлаб олиш, уларни ўқитиш ва лавозимга қўйиш, шунингдек, суд аппарати кадрлари захираси, судларнинг моддий-техник базасини мустаҳкамлаш, судлар фаолиятига замонавий ахборот-коммуникация технологияларини жорий қилиш, жисмоний ва юридик шахсларнинг мурожаатлари билан ишлашни такомиллаштириш борасида салмоқли ишлар амалга оширилди.\nНатижада 2016 йилдан 2021 йилга қадар судлар фаолиятига оид 20 дан ортиқ қонун ва қонуности ҳужжатлар қабул қилинди.\nМамлакатда қонун устуворлигини таъминлаш, фуқароларнинг конституциявий ҳуқуқларини рўёбга чиқариш ва жамиятда адолатни қарор топтириш йўлидаги суд-ҳуқуқ соҳасидаги ислоҳотлар самараси натижасида, иқтисодий эркинлик индексининг Суд фаолияти самарадорлиги (Judicial Effectiveness) индикатори бўйича 2021 йилда Ўзбекистон 52 та поғонага юқорилаб, мазкур рейтингда кескин ўсишни қайд этди.\nМамлакатимиз 2020 йилда Суд фаолияти самарадорлиги индикаторида 34,2 балл билан 126-ўриндан жой олган бўлса, 2021 йилда ўз балларини 50,8 га етказиб, 74-ўринни эгаллади.\nШуни алоҳида таъкидлаш жоизки, Президентимизнинг 2020 йил 24 июлдаги «Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида»ги Фармони ижросини таъминлаш мақсадида янги таҳрирдаги «Судлар тўғрисида»ги қонун ишлаб чиқилди. Янги қонун 2021 йил 28 июлда давлатимиз раҳбари томонидан имзоланди.\nМазкур қонун 14 боб, 101 та моддадан иборат. Қонунни ишлаб чиқиш жараёнида Қозоғистон, Грузия, Озарбайжон, Германия, Франция ва АҚШ каби хорижий мамлакатлар тажрибаси ўрганилган.\nҚонунга кўра, барча судларда ишлар очиқ кўрилади. Ишларни ёпиқ суд мажлисида кўриб чиқишга фақат қонунда белгиланган ҳолларда йўл қўйилади.\nСуд мажлиси залида ҳозир бўлган шахслар, оммавий ахборот воситалари вакиллари қонунда белгиланган тартибда фотосуратга олиши, видео ва аудио ёзувни амалга ошириши мумкин.\nЎзбекистонда суд ишларини юритиш ўзбек тилида, қорақалпоқ тилида ёки муайян жойдаги кўпчилик аҳоли сўзлашадиган тилда олиб борилади.\nТуман ёки шаҳар судининг судьяси этиб тайинлаш ёки сайлаш учун юридик касб бўйича энг кам иш стажи 5 йил ўрнига 7 йил, вилоят судьялигига 7 йил ўрнига 10 йил, Олий суд судьялигига 10 йил ўрнига 15 йил этиб белгиланди.\nШунингдек, қонунга мувофиқ, судья биринчи марта 5 йиллик муддатга, навбатдаги 10 йиллик муддатга ва лавозимда бўлишнинг муддатсиз даврига белгиланган тартибда сайланади ёки тайинланади. Олий суд судьяси лавозимида бўлишнинг энг юқори ёши 70 ёшни, бошқа судлар судьялари учун 65 ёшни ташкил этади.\nБундан ташқари судьяларнинг интизомий жавобгарлиги илгари қонуннинг 73-моддаси билан тартибга солинган бўлса, энди ушбу нормага 4 та моддадан иборат 11-боб бағишланган. Унга кўра, судья интизомий жавобгарликка қуйидаги ҳолатларда тортилиши мумкин:\n— одил судловни амалга оширишда қонунийликни бузганлик учун;\n— суд ишини ташкил этишда бепарволиги ёки интизомсизлиги оқибатида йўл қўйган камчиликлари учун;\n— судьялик шаъни ва қадр-қимматига доғ туширадиган ҳамда суднинг обрўсини туширадиган ножўя хатти-ҳаракат содир этганлиги учун;\n— Судьялар одоб-ахлоқ кодекси талабларини бузганлик учун.\nСудьяларнинг малака ҳайъати судьяга қуйидаги интизомий жазолардан бирини қўллаши мумкин:\n– ўртача ойлик иш ҳақининг ўттиз фоизидан ортиқ бўлмаган миқдорда жарима;\nЯнги қонун билан киритилган 12-боб судьянинг ваколатларини тўхтатиб туриш ва тугатиш ҳолатлари ҳамда тартибини назарда тутади.\nСудьяларни моддий қўллаб-қувватлашга келсак, янги қонун уларга уй-жой олиш ва ижарага олинган турар-жой бинолари учун компенсация олиш имкониятини беради.\nУй-жойга муҳтож бўлган судья маҳаллий давлат ҳокимияти органлари томонидан Вазирлар Маҳкамаси белгилаган тартибда суд жойлашган ерда хизмат турар жойи билан таъминланади.\nСудья унга доимий яшаш учун белгиланган тартибда турар жой берилгунга қадар турар жой ижараси, иккиламчи ижараси билан боғлиқ харажатлари компенсация қилиниши ҳуқуқига эга.\nҚонуннинг яна бир муҳим жиҳати шундаки, ваколатлар муддати тугаган судьяларнинг ўртача ойлик иш ҳақи уларни янги ваколатлар муддатига қайта сайлаш ёки қайта тайинлаш тўғрисидаги масала ҳал қилинаётган даврда ёхуд бошқа иш берилгунга қадар, лекин кўпи билан уч ойгача сақлаб қолинади.\nСудьяларга уларнинг ваколатлари муддати тугаганидан кейин улар судьялик лавозимига сайланишга ёки тайинланишга қадар эгаллаб турган аввалги иши (лавозими) берилади, бундай иш (лавозим) мавжуд бўлмаганда эса, аввалгисига тенг бошқа иш (лавозим) берилади.\nҚонун билан одил судловнинг асосий принциплари ва суд ҳужжатларини қайта кўриш тартиби ҳам такомиллаштирилди. Судьяларнинг мақоми, мустақиллиги кафолатлари кучайтирилди.\nСудьялик лавозимига номзодлар ва сайланадиган шахсларга нисбатан қўйиладиган талаблар халқаро стандартларга мослаштирилди.\nСудьяларнинг интизомий жавобгарлиги қайта кўриб чиқилди. Судьялар ваколатларини тўхтатиб туриш, шунингдек, тугатиш асослари ва тартиби аниқлаштирилди ҳамда судьяларнинг ижтимоий ҳимояси таъминланди.\nХулоса қилиб айтганда, мазкур қонун юртимизда суд ҳокимиятининг чинакам мустақиллигига эришиш, суд органларининг фаолиятида очиқлик ва шаффофликни таъминлаш ҳамда фуқаролар ва тадбиркорлик субъектларининг суд ҳокимиятига бўлган ишончини янада оширишга хизмат қилади.\nмехмонлар – 364


“Оммани ўзига қаратгани учун” 15 сутка – Кушербоев суднинг Ғаниев устидан чиқарган қарори устидан кулди | Qalampir.uz\n“Оммани ўзига қаратгани учун” 15 сутка – Кушербоев суднинг Ғаниев устидан чиқарган қарори устидан кулди\nЖамият\t03 Октябрь 2021 13:00 18979\nАввалроқ, ички ишлар органлари ходимларини ҳақорат қилгани учун ҳибсга олинган блогер Бобур Ғаниев 15 суткага қамалгани ҳақида хабар берган эдик.\nЎзбекистон Республикаси Олий Мажлиси Қонунчилик палатаси депутати Расул Кушербоев Бобур Ғаниев ва унинг шерикларига нисбатан чиқарилган суд қарори юзасидан мулоҳазаларини билдириб, судьянинг “оммани ўзига қаратганлиги учун” деган айбловига эътбор қаратди.\n“Фуқаро Бобур Ғаниев (блогер) ва бошқа шахсларни Жиноят ишлари бўйича Учтепа туман суди судъяси улар “оммани ўзига қаратганлиги учун” 15 сутка қамоқ жазоси тайинлаганини билдирди.\nБундай асос билан жазо белгилаш Ўзбекистон қонунчилигида янгилик, менимча”, дейди Кушербоев.\nУ сўзида давом этиб, блогерга қўйилган айблов бўйича асослар заиф эканига, шунга қарамай суд фуқаро фойдасига эмас, тизим фойдасига қарор чиқарганини урғулаб, шундай дейди:\n“Кузатишимизча, асослар заиф ва зўрма-зўраки бўлса-да, суд яна тарози палласини бирдек ушлай олмади: тизимга ён босди. Аслида ўз ишига чинакам садоқатли судъялар фуқаронинг айбдорлик даражаси 50/50 бўлганда ҳам фуқаро оқланиши керак, дейишади.\nФуқаро ҳам “оппоқ” эмас, муомаласи қўполлиги кўриниб турибди. Бу асабга тегса ҳам қонунбузарлик эмас, биз бундай жазога лойиқ унинг бирорта ҳаракатини негадир кўрмадик”.\nКушербоев омманинг эътиборини ўзига жалб қилаётган бошқаларнинг аҳволи не кечади, сайлов арафасида партия ва номзодлар омма эътиборини қозонишга уринадику, дея савол қўйган.\n“Шу ўринда бошқа нарса одамни ўйлантираяпти: оммани ўзига қаратгани учун, деб блогерку 15 суткага қамалди.\nБироқ ҳар куни оммани ўзига қаратаётган бошқаларнинг аҳволи энди не кечади? Масалан, сайловолди сиёсий партиялар ва номзодлар қанчалаб омма эътиборини ўзларига қаратишаяпти. Бу уларнинг иши аслида. “Да” буёғи чатоқ!”, дейди депутат.\nУ инсонлар тақдири ва ҳаётига таъсир кўрсатишдек масъулиятли ишга эътиборсиз ёндошиб, ноўрин асослар билан қарор қилиш мана шундай кулгили оқибатлар келтириб чиқариши мумкинлигини таъкидлаган.\n“Шу боис, инсон ҳуқуқларини ҳимоя қилишни ўзларининг муқаддас вазифаси, деб билган ҳурматли судъя ва бошқалар қонунларимизнинг адолатига ишонган оддий фуқароларга қарши асос келтиришда янада эътиборли, ҳалол ва пок бўладилар, деб умид қиламиз.\nУнгача эса оммадан менга эътибор қаратмасликларини сўрайман. Тағин ким билсин...”, дея сўзини якулаган депутат Кушербоев.\nЭслатиб ўтамиз, кеча, 1 октябрь куни ижтимоий тармоқларда блогер Бобур Ғаниевнинг Ички ишлар органларида ерда ўтиргани акс этган видео ва суратлар тарқалган эди. Пойтахт ИИБ мазкур суратлар ортидан кўтарилган шов-шувлардан сўнг, блогер билан боғлиқ ҳолат юзасидан баёнот берди.\nУнда қайд этилишича, 30 сентябрь куни тахминан соат 23:30 да Учтепа тумани “Фарҳод” бозори рўпарасида ўтказилаётган “Хавфсиз пойтахт” профилактик тадбири давомида Тошкент шаҳар ИИББ ЙҲХБ ЙПХ инспекторлари томонидан Epica русумли давлат рақами 01 U 909 BB бўлган автомашина тўхтатилган.\nТранспорт воситаси ҳайдовчиси 1993 йилда туғилган Аброр Козубаевнинг (интернет тармоғида “Аброр блогер” номи билан танилган) ҳужжатлари текширилган. Шу жараёнда Epica русумли автомашинада йўловчи сифатида ўтирган 1987 йилда туғилган Бобур Ғаниев (интернет тармоғида “Автоблогер Бобур Ғаниев” номи билан танилган) ЙПХ инспекторларини ҳақорат қилиб, жанжал кўтарган. ИИО ходимларининг қонуний талабларига бўйсунмасдан жамоат тартибини бузган. Шундан сўнг транспорт воситасининг ҳайдовчиси Аброр Козубаев, йўловчилари Бобур Ғаниев ва О.Салимов Учтепа тумани ИИО ФМБга олиб борилган.\nҲолат юзасидан ҳужжатларни расмийлаштириш ва текширув ўтказиш жараёнида Бобур Ғаниевнинг шахсий уяли телефон аппаратида порнографик мазмундаги қонунда тақиқланган видеоматериаллар ва фотосуратлар борлиги аниқланган.\nКейинроқ, Тошкент шаҳар ИИББ Матбуот хизмати раҳбари Нилуфар Исахонова QALAMPIR.UZ журналистни Феруза Нажмиддинова билан суҳбатда ИИБга олиб келинган блогер Бобур Ғаниевнинг ерда ўтирган ҳолатда сўроқ қилинаётгани акс этган фото ва видеоматериалларни тарқатган ходимларга нисбатан хизмат текшируви тайинланганини маълум қилди.\nБобур Ғаниевнинг жияни Азамат Абдужабборов QALAMPIR.UZ журналисти билан суҳбатда акасининг олдига яқинлари ва адвокати киритилмаётганини айтди. Блогернинг адвокати Садриддин Абубакиров эса мижози билан учрашиши кераклигини, бу қонунга зид эканини таъкидлади. Адвокат блогерга қарши очилган иш “заказной” эканини ҳам айтиб ўтди.\n04 Июль 13:26 74962\n03 Июль 12:03 73621\n03 Июль 14:19 49078\n04 Июль 16:52 47770\n05 Июль 20:00 45992


4 йилда Қозоғистонда қуриладиган мингта мактабга 100 минг ўқитувчи керак\n3 十二月 2021 16:32\nNUR-SULTAN. Kazinform – Қозоғистонга 2025 йилгача 1000 та мактаб қурилиши муносабати билан яна юз минг нафар ўқитувчи керак бўлади. Бу ҳақда Қозоғистон Республикаси таълим ва фан вазири Асхат Аймағамбетов маълум қилди, дея хабар беради Kazinform мухбири.\n«Мактаблар қурилиши ҳақида гапирадиган бўлсак, мустақиллик йилларида икки мингдан ортиқ мактаб қурилган, эндиликда Давлат раҳбарининг топшириғига кўра жорий йилдан бошлаб 2025 йилгача камида мингта мактаб қуриш вазифаси турибди. Ҳозирда биз катта муаммога дуч келяпмиз. Бу йил мамлакатимиз мактабларини 150 минг нафар битирувчи тамомлаган бўлса, деярли 400 минг ўқувчи биринчи синфга қабул қилинди. Яъни, бир йил ичида мактабларда 250 минг бола кўпайган. 2025 йилга бориб эса камида бир миллион қўшимча ўринлар керак бўлади», - деди таълим ва фан вазири Қозоғистон Республикаси Президенти ҳузуридаги Инсон ҳуқуқлари бўйича комиссия йиғилишида.\nВазирнинг сўзларига кўра, муаммони олдиндан ҳал қилиш учун Президент яна 1000 та мактаб қуриш бўйича топшириқ берган.\n«Бу йил биз 200 та мактаб қуряпмиз, аммо белгиланган муддатдан олдиндамиз. Декабр ойида 200 дан ортиқ мактабни фойдаланишга топширамиз. Шу тарзда 2025 йилга бориб 1000 та янги мактаб қурилади. Мингта янги мактаб қўшимча равишда камида юз минг янги ўқитувчини талаб қилади - бизга яна юз минг ўқитувчи керак бўлади. Бу биз учун катта синов. Биз мактабларни сифатли кадрлар ва моддий-техник таъминот билан таъминлашимиз керак. Биз бу вазифа устида ишлаяпмиз», - деди А.Аймағамбетов.\n关键词: ҚР Таълим ва фан вазирлиги, Ҳудудларни ривожлантириш,


Туркий ҳалқларнинг келиб чиқиши ва маконига доир баъзи мулоҳазалар | Shosh.uz\nБош саҳифа » Тарих » Туркий ҳалқларнинг келиб чиқиши ва маконига доир баъзи мулоҳазалар\nТуркий ҳалқларнинг келиб чиқиши ва маконига доир баъзи мулоҳазалар\nТуркий халқларнинг этногенези тушунчаси хронологик, ҳудудий ва айрим этносларга бўлиниш динамикаси нуқтаи назаридан бугун яхлит илмий муаммо ҳолатидан кенгроқ маъно касб этмоқда. Бинобарин, туркий халқлар тарихий илдизлари туташ ўнлаб этник тармоқлардан ташкил топганки, уларнинг ҳар бири алоҳида этногенетик масалани ташкил қилади. Лекин шунга қарамай муаммонинг қадимий асослари ҳақида гап кетганда, илк муштарак даврни чуқурроқ тадқиқ этиш зарурати долзарблигича қолмоқда.\nАввало, бирор халқнинг келиб чиқиши ҳақида фикр юритганда фанда ўрнашиб қолган умумтуркий, умумэроний, умумславян, умумарий, хинд-европа умумийлиги, олтой халқлари умумийлиги (общетюркский, обще-иранский, алтайская общность) сингари фаразлар яшашга қанчалик ҳақли эканини ўйлаб кўриш лозим. Борди-ю, шу каби умумлашма тасаввурлар фанда амал қилар экан, генезис масаласида аниқ хулосалар учун етарли асос йўқлиги туфайли шартли равишдагина улардан фойдаланиш мумкиндир. Зеро, бизнингча, этник жараёнларда қачонлардир бирдан бир, ягона ядро, умум бирлик ҳеч қачон бўлган эмас. Этник бирлик туйғуси кўп минг йиллик жараён оқибатидир. Қадимий негизнинг ўзидаёқ уруғ ва қабилаларнинг ўзаро мулоқоти, иқтисодий-ижтимоий манфаатлари, ҳудудий восита орқали яқинлаша борган. Бу эса этник мансублик туйғусининг бош омилидир. Шу жараён кўп ҳолларда етакчи (доминант) этник бирлик, яъни иқтисодий-ижтимоий этник гуруҳ атрофига унга тобе гуруҳларни йиғиш салоҳиятига эга бўлган. Натижада этник умумийликнинг ижтимоий асоси вужудга кела бошлаган.\nТуркий халқлар этногенезини юқоридаги каби Олтой бирлиги даврига боғлаш Хитой манбаларида турк-туркют-тукю каби аталган этник консолидация ходисасининг маконини Хитойга нисбатан шимоли-ғарбда жойлашган Олтой тоғлари этаги билан алоқадор кўрсатилишидан туғилган. Бундай қараш туркий халқларнинг қадимий асл маконлари ҳақидаги тасаввурни жуда тор қилиб кўрсатади. Гап шундаки, қадимги Хитой Олтойдаги тарихий вазиятлар билан яқинроқ таниш бўлган. Шу билан баробар милоддан аввалги I минг йилликдаёқ Ўрта Осиё, Волга бўйи, Дон Кубань, ҳавзалари, Шимолий Кавказ, Жанубий рус чўллари — то Дунайгача улкан худудларда кечган этник жараёнлардан бехабар эди. Хатто турклар — туркютлар, ту-кю атамалари билан Хитой милодий V асрдагина танишган ва ва уларни ўзи учун шимолдан ҳавф солиб турувчи куч сифатида қараган.\nШундай қилиб, Хитой манбалари Ашина уруғининг Олтой этакларида пайдо бўлиши билан боғлиқ ҳолда турк-тукю атамасини биринчи марта V асрда тилга олади. Бу ҳақда А.Маликов Ашина уруғи Олтойга келмасидан бурун ўзини турк деб атамас эди, деб таъкидлайди. Шундан хулоса қилиб, турк атамаси Ашина пайдо бўлишидан аввалроқ Олтойда мавжуд бўлган, дейиш мумкин. Бу атама Ашина уруғи томонидан ўзлаштирилган. Демак, Олтой минтақасида V асрдан аввал туркий муҳит ҳукмрон бўлган.\nТуркий этник жараёнларни Ашинанинг юксалиши билан боғлиқ тасаввур этиш нотўғри хулосаларга сабаб бўлади. Бундай қараш минглаб чақирим ғарбга томон давомий туркий этник жараёнларни, шу жумладан, Ўрта Осиёдаги қадимий туркий субстратни эътиборга олмасликка олиб келади. Натижада, туркий халқларни яшаб турган ўз маконига шарқдан кириб келган қилиб кўрсатиш учун асос яратишга уриниб келинган.\nТурк атамасининг маъносига доир турли фаразлар, талқинлар, этимологик изланишлар маълум. Улар орасида турк атамасини Авестаниниг «тур» лари билан боғлиқ – К қўшимчасини кўплик қўшимчаси деб тушунтириш алоҳида ажралиб туради. Масалан, Д.Е. Еремеев, А.Н. Кононовнинг фикрини ривожлантириб, турк сўзини тюр-к деб иккига бўлади. –К қўшимчасини эса –ғун, -кун қўшимчаларидан қисқарган, дейди. Аммо бу фикрга қўшилиш қийин. Чунки –ғун, -кун шаклларидан – к –га қисқаришни тарихий-фонетик тушунтириш қийин. Бизнингча турк сўзини чиндан ҳам тур+к қисмларига ажратиш мумкин. Лекин морфематик жиҳатдан тур= ўзак қисми аслида негиз бўлиб ту= ўзагидан – р+к қўшилиб ҳосил бўлган сифатдош шаклидир. Бу сўз луғавий маънода «турувчи» бўлиб, ўзига ишончли, кучли, қудратли каби талқиний маънолар ёйилмасига асосдир. Фикримизни ту- ўзагидан феъл негизлари ясалиш қатори – ту-т, ту-з, ту-й, ту-ғ сўзлари билан изоҳлаш мумкин.\nШу муносабат билан турк сўзини изоҳлаш учун келтирилган бошқа фикрларга ҳам тўхтаб ўтиш жоиздир. Масалан, А.Н.Кононов турк сўзини тўр сўзи билан боғлаб «ҳурматга сазоворлар учун юқоридаги ўрин», «ўчоқ олдидаги ҳурматга лойиқ жой», «қонун, қоида, одат» каби талқин қилади. Бу фикрни Д.Айтмуратов қўллаб қувватлаган. И.В.Рак эса, турк сўзини хинд-европа тил умумийлиги билан боғлаб ёввойи «хўкиз-тур» орқали изоҳлайди. В.П. Яйленко Енисей кетлари тилида турк сўзи «тоза, покиза» деб тушунтиради. Бу каби талқинларда илмий асосланганликдан кўра фаразий ёндашув таъсири кўпроқ кўринади.\nМ. Исҳоқов (Тошкент Давлат Шарқшунослик институти)\nPrevious Ўрта Осиё этногеографиясидаги баъзи-бир долзарб муаммолар\nNext Ташкент-2200. Эволюция Ташкента в контексте современной культуры


21 феврал 2019, Тошкент вақти: 15:08\n23 январь куни Қозоғистон бош вазири Бақитжон Сагинтаев минтақаларда ҳайдовчи ва йўловчилар учун кўчма иситиш пунктлари ташкил этиш, улар учун иссиқ овқат ташкиллаштириш борасида фармойиш берди.\nБу ҳақда Қозоғистон бош вазири матбуот хизмати хабар қилди.\nFacebook ижтмоий тармоғи орқали тўғридан тўғри намойиш қилинган ҳукумат йиғилишида бош вазир Сагинтаев тегишли муассасаларга қутқарув бригадалари навбатчилигини, сақланиб турган кучли совуқлар вақтида фавқулотда тиббий хизматларни ташкиллаштириш борасида кўрсатма берди. «Энг совуқ даврда барча хизматлар фаолияти аниқ ва муаммосиз йўлга қўйилиши керак», — деди Сагинтаев.\nМамлакатнинг шимолий ва шарқий вилоятларида ўтган ҳафтадан бошлаб кучли совуқ кузатилмоқда. Мутахассисларнинг сўзларига қараганда, кучли совуқ яна бир неча кун давом этади. Айрим минтақаларда ҳафта бошларида мактабларда дарслар бекор қилинди.\nКеча 41 ўзбекистонлик Қозоғистонда музлаб қолган автобусдан қутқарилди.\n22 январга ўтар кечаси Петропавловск – Сариоғоч йўналишида кетаётган Van Hool маркали автобус ҳаво совуқлигидан дизель ёнилғиси музлаб қолгани хабар қилинди.\n18 январь куни Ақтўбе вилоятидаги трассада автобус ёниб кетиши оқибатида 52 нафар ўзбекистонлик ҳалок бўлди. Ёнғиннинг асосий сабаби “оловдан эҳтиётсизлик билан фойдаланиш”, дея кўрилмоқда. Трассада туриб қолган автобус двигатели тўхтаб қолгани сабаб, салон совиб кетган ва йўловчилар уни ўз билганларича иситмоқчи бўлишган.


Мория бинти Шамъун - Hidoyat.uz\nАсосий саҳифа Жамият Аёллар Мория бинти Шамъун\nЧоп этилди Iyul 29, 2020 Мория бинти Шамъунda fikr bildirishni o'chirish\nТариҳда машҳур бўлишига қарамай, у ҳақда жуда кам ёзилган. Тарихий манбаларда шахсиятини ойдинлатувчи маълумотлар деярли учрамайди.\nҲазрати Муҳаммад Мустафо (соллаллоҳу алайҳи ва саллам) ҳижратларининг 6-йилида Ислом дини Араб ярим оролининг деярли барча ҳудудига ёйилган эди. Қурайшийлар билан Ҳудайбия битими тузилган йили, Расулуллоҳ (соллаллоҳу алайҳи ва саллам) Эрон ҳукмдори Қисро, Рум ҳукмдори Қайсар, Ҳабашистон подшоҳи Нажоший, Қибтийлар улуғи Мукавкис ва яна бир қанча давлат раисларини Исломга даъват этиб, элчилар юбордилар. Қибтийлар шоҳи ҳузурига Хатиб ибн Аби Балтаа (розияллоҳу анҳу) элчи бўлиб борди.\nМукавкис уни яхши кутиб олди. Мактубини ўқиди. Яхши муомалада бўлиб, иззат-иқромлар қилди. Аммо Исломга кириш даъватини қабул қилмади. Хатиб (розияллоҳу анҳу) кетишидан олдин, ҳукмдор унга кимматбаҳо совғалар бериб, кузатди. Хатиб (розияллоҳу анҳу) бу қимматбаҳо ҳадяларни Расулуллоҳга (соллаллоҳу алайҳи васаллам) етказиш учун йўлга чиқди.\nРасулуллоҳга (соллаллоҳу алайҳи ва саллам) юборилган ҳадялар ичида Мукавкиснинг жорияларидан Мория ва унинг синглиси Сирин, минг мисқол олтин, йигирма тўп мато, Дулдул лақабли хачир, Офир деган эшак ва Мабур исмли қари қул ҳам бор эди.\nМориянинг отаси Шамъун мисрлик қибтийлардан бўлиб, онаси Рум аслзодаларидан эди. Мория оқтанли ва жингалак сочли бўлиб, тана оқлиги онасидан, сочининг жингалаклиги отасидан ўгганди. Хушқомат ва гўзал юзли эди.\nМория синглиси Сирин ва Мабур билан бирга Хатиб ибн Балтаа ҳимоясида Аллоҳ унга тайёрлаган яхшилиқдан хабарсиз ҳодда Исқандариядан Мадина томон йўлга чиқди…\nКелгуси ҳаётини ўйлаб юраги сиқилар, қаерга кетаёттанини билмасди. Хатиб уни қийнаётган саволларга жавоб топишга ҳаракат қилар, унга тасалли берарди. Мория Ислом дини ҳақида Хатибдан эшитиб, Аллоҳ таолога, Пайғамбаримизга (соллаллоҳу алайҳи ва саллам) имон келтирди. Синглиси Сирин ҳам у билан бирга ҳидоят йўлини танлади.\nАммо Мабур Мадинага келиб, Расулуллоҳни (соллаллоҳу алайҳи ва саллам) кўрмагунича имон келтирмади.\nМория Расулуллоҳдан (соллаллоҳу алайҳи ва саллам) кўп марҳаматлар кўрди. Расулуллоҳ (соллаллоҳу алайҳи ва саллам) уни жория этиб, Мадинанинг Олия деган чекка маҳалласидан жой ажратиб бердилар.\nҲижрий 8 йилнинг илк ойларида Мориянинг ҳомиладорлиги маълум бўлди. Расулуллоҳ (соллаллоҳу алайҳи ва саллам) энди уни тез-тез зиёрат қилиб турадиган бўлдилар. Ой-куни тўлиб, Мория ўғил кўрди. Расулуллоҳ (соллаллоҳу алайҳи ва саллам) жуда хурсанд бўлдилар. Чақалоққа эса Иброҳим деб исм қўйдилар. Суюнчисига бир қулни озод этдилар. Чақалоқ эмизиш учун Мунзир ибн Зайд ибн Нажжорнинг қизи Умму Бурдага топширилди.\n– Қаранг… Уни худди мендан олинган бир парчага ўхшатмайдими? – дер эдилар.\nИброҳимнинг туғилиши онаси Мориянинг озод этилишига сабаб бўлди. Расулуллоҳ(соллаллоҳу алайҳи ва саллам) :\n“Уни ўғли озод этди”, деб марҳамат қилдилар.\nЧақалоқнинг туғилиши мўминлар оналарининг айримларида рашк туйғуларининг кучайишига туртки бўлди.\nОхир-оқибат Расулуллоҳ (соллаллоҳу алайҳи ва саллам) :\n– Морияни нафсимга ҳаром қилдим, – дейишга ҳам мажбур бўлдилар.\nМория бу сўздан ранжимади, аксинча сабр қилди. Шунда Аллоҳ таолонинг ушбу ояти нозил бўлди:\n“Eй пайғамбар, нега снз жуфтларингаз розилигани истаб, Аллоҳ сиз учун ҳалол қилган нарсани(ўзингизга) ҳаром қилиб олурсиз?! Аллоҳ мағфиратли, меҳрибондир” (Таҳрим, 1).\nТасалли, умид ва севинч булоғи бўлган чақалоқ Иброҳим Ҳазрати Мориянинг уйида ўн олти ой яшади.\nБир ярим ёшли жажжи Иброҳим ёмон бир дардга чалинди. Онаси Мория ва холаси Сирин уни меҳр билан парвариш қилдилар. Аммо касаллик уни тарк этмади. Ниҳоят, юзида ўлим кўланкаси кўрина бошлади. Расулуллоҳ (соллаллоҳу алайҳи ва саллам) жуда қайғурдилар. Аввал ҳис қилмагани бир сиқинти юракларини оғритди. Беҳол бўлишларига қарамай, ашобдан бир кишига суяниб, Мориянинг уйига келдилар.\nИброҳим йиғлаётган Мориянинг қучоғида сўнгги нафасларини олаётган эди. Расулуллоҳ (соллаллоҳу алайҳи ва саллам) шафқат билан уни қўлларига олдилар. Музтариб қалбларини тинчлантириш учун уни бағирларига босдилар:\n“Ё Иброҳим, биз сенинг Аллоҳ таоло ҳузурига кетишингга ҳеч қандай тўсиқ бўлолмаймиз”, дедилар ва кўзларидан ёш оқа бошлади. Мория ўзини тутолмай, фарёд чеқди. Расулуллоҳ (соллаллоҳу алайҳи ва саллам) уни тўхтатмадилар. Қучоқларидаги жигарпораларига қарадилар. У унсиз ва ҳаракатсиз эди. Расулуллоҳ (соллаллоҳу алайҳи ва саллам) :\n“Ё Иброҳим, агар бу ҳақиқий иш, тўғри ваъда бўлмаганида ва биздан кейин келганлар олдин келганлардан ўрнак олмаганида, сенга бундан ҳам аламлироқ шаклда қайғурар эдик”, деб марҳамат қилдилар.\nБу сўзлар бечора Морияга бир оз тасалли бергандек бўлди. У кўз ёшларини артди ва шундай деди:\n“Кўз қайноқ ёш оқизади, қалб қайғуради. Аммо биз Аллоҳ таолони хушнуд этувчи сўздан бошқасини айтмаймиз. Ё Иброҳим, биз сенинг ўлимингга чиндан ҳам жуда-жуда қайғуряпмиз…”.\nБақиъ қабристонига бордилар. Расулуллоҳ (соллаллоҳу алайҳи ва саллам) жаноза намозини ўқидилар ва Иброҳим шу ерга дафн этилди. Расулуллоҳ (соллаллоҳу алайҳи ва саллам) бир неча сония қабр тепасида турдилар. Бўғизларидан чиқаётган сўзларни зўрға талқин қилдилар:\n“Раббим Аллоҳ, отам Расулуллоҳ, диним Ислом…», дегин”.\nРасулуллоҳ (соллаллоҳу алайҳи ва саллам) Рафиқи Аъло ҳузурига кетганларидан сўнг, халифалар Мориянинг мавқеини сақлаб, Байтулмолдан унга маош тайинладилар. Ҳазрати Абу Бакр ва Ҳазрати Умар (розияллоҳу анҳум) Пайғамбаримизга бўлган садоқатлари туфайли уни эъзоз қилишар, ҳол-аҳволини сўраб, бориб турар эдилар.\nҲазрати Мория ҳижратнинг 16-йили касалликка чалинди. Шифо топмай, охири жон таслим қилди. Бундан ҳамма қайғурди. Халифа Ҳазрати Умар (розияллоҳу анҳу) инсонларни йиғдилар ва жанозасини ўқидилар. Мория (розияллоҳу анҳу) ҳам Бақиъ қабристонига дафн этилди.


Александр Хомяков: "Жамоа кучайишга мухтож"\n10 июль, 2021, 00:32\nТеглар:Александр Хомяков | Машъал | Насаф | Суперлига\n“Машъал” клуби Қаршида “Насаф”га кичик ҳисобда ютқазганидан сўнг, муборакликлар устози Александр Хомяков матбуот анжуманида қатнашди.\n- Бизни бу ўйинда нима кутаётганини олдиндан билардик. Учрашувга имкон қадар тайёргарлик кўрдик. Нима бўлганда ҳам йигитларга эътирозим йўқ. Уларнинг барчаси ҳаракат қилишди. Режадан келиб чиққан ҳолда тартибли ўйнашга интилишди. Берган кўрсатмаларимни бажаришга ҳаракат қилдилар. Лекин уринишларимиз яхши чиқмади. Кескин ҳужумлар уюштиришга уриндик. Бироқ буни уддалай олмадик. Ҳужумда муаммоларимиз бўлди. Умуман олганда, майдонда муносиб кўриндик. Шундай экан, ўз йўлимизда давом этамиз.\n- “Насаф” ўртани бўш қўйгандек кўринди, ҳар ҳолда бизга шундай туюлди.\n- Негадир “Насаф” бугун бўш кўринди. Аммо “Машъал” нимагадир вазиятлардан фойдалана олмади. Тўғри, бўш ҳудудлар қаерларда бўлишини билардик. Ёмон ўйнадик дея олмайман. Айрим ҳолларда қийинчиликлар туғдирдик. Лекин ҳимоядан ҳужумга ўтишимиз яхши чиқмади. Кескинлик етишмади.\n- Трансфер ойнаси очилди. Бу борада “Машъал”да қандайдир режалар борми?\n- Ҳа, бу ҳақда ўйлаб кўрамиз. Албатта, жамоа кучайишга мухтож. Шунинг учун таркибни кучайтиришни хоҳлаган бўлардим. Чунки жамоага очколар ва ғалабалар етишмаяпти. Керакли миқдорда очколарни жамғара олмаяпмиз. Вазиятдан келиб чиққан ҳолда ҳаракат қиламиз.\n- Бабаяннинг қайтишини қандай баҳолайсиз?\n- Бу савол менга эмас. Ўзи қаерга қайтяпти?\n- Умуман олганда, у анча кучли мутахассис. Менимча, унинг қайтиши ўзбек футболини кучайтиради. Ишга қанча тез қайтса, шунча тез самарасини беради. Ўзбекистондаги нуфузли мураббийлардан бири.


Ўқитувчилари коронавирусга тест топширган қишлоқдаги ягона мактаб қачон очилиши номаълум\n05 декабр 2021, Тошкент вақти: 22:23\nҚашқадарё вилоятининг Ғузор туманидаги 58-сонли қишлоқ мактаби, 23 сентябрь, 2020\nҚашқадарё вилоятининг Ғузор туманидаги 58-сонли умумтаълим мактаби ҳануз янги ўқув йилини бошламади.\nНурафшон қишлоғи болалари ўқийдиган мактаб директори Аҳмад Ашуровнинг Озодликка айтишича, мактаб ўқитувчилари 15 кундан буён COVID-19 касаллиги учун топширган тест натижасини кутяпти.\nАйни пайтда директор 1998 йилдан буён таъмир кўрмаган мактаб Халқ таълими ҳамда Соғлиқни сақлаш вазирликлари биргаликда қўйган талабларга ҳам жавоб бермаслиги, шу боис қачон очилиши ҳануз номаълумлигини айтади.\nОзодлик билан суҳбатда директор карантин чекловларининг мактаб, ўқувчи ва ўқитувчилар ҳаётига таъсири ҳамда қишлоқ мактабининг муаммолари ҳақида гапириб берди.\nАҳмаджон Ашуров директорлик қилаётган 58-сонли умумий ўрта таълим мактаби Ғузор туманининг Чугуртма маҳалла фуқаролар йиғинидаги (МФЙ) Нурафшон қишлоғи болалари учун мавжуд ягона мактабдир.\nҒузор туманидаги 58-сонли қишлоқ мактабининг ёш директори Аҳмад Ашуров, 23 сентябрь, 2020\nДиректорга кўра, бу мактабда қишлоқнинг 271 нафар боласи ўқийди, уларга 35 ўқитувчи дарс беради.\n2020/2021 ўқув йили учун мактбда жами 13 та синф очилган, ўқувчилар 1 синфдан 11 синфга қадар таҳсил олиши лозим.\nАммо, COVID-19 пандемияси боис Ўзбекистонда умумтаълим мактабларида дарслар 14 сентябрдан бошланди. Аксар мактаблар пандемия пайтида ўқувчилар ва ўқитувчилар саломатлигини сақлаш талабларига жавоб бермагани учун ҳануз ёпиқ қолмоқда.\nАшуров раҳбарлик қилаётган мактаб шулар жумласидан.\nМактабнинг синфхонаси, 23 сентябрь, 2020\nУнинг айтишича, 35 ўқитувчи COVID-19 га тест топширганига 15 кундан ошган, аммо ҳали ҳам натижани кутмоқда.\n"20 кунга қараб кетяпти, ҳалиям натижаси чиққани йўқ. Ғузор тумани СЭСга (туман Санитария эпидемиологик осойишталик маркази - таҳр.) бориб, топшириб келишган. Кутяпмиз", дейди қишлоқ мактаби директори.\nУнинг сўзларига кўра, мактаб таълим бериш талабларига умуман жавоб бермайди.\n" 1998 йилдан бери таъмир кўрмаган. Мен шу йил мартда иш бошлаган бўлсам, шундан бери ҳаракат қиламан, мактаб шароитини ўнглашга, лекин ҳалиям таъмирлангани йўқ".\nАшуров 2020 йилнинг 24 мартида мактабга директор бўлгани, шундан бери мактаб аҳволини ўнглашга ҳаракат қилаётгани, туман Халқ таълими бўлими ва ҳокимияти ҳануз ваъда қилаётганини айтиб ўтди.\nАшуров 14 сентябрдан буён, қишлоқнинг 271 боласига масофавий дарс бериш жараёни бошлангани ва бу жараённинг қандай бораётганини сўзлаб берди.\nМактабнинг таъмирга ҳозирланган яна бир синфхонаси, 23 сентябрь, 2020\nАйтишича, мактабдаги жами 13 синфнинг ҳар бири учун, ўқитувчилари Телеграм ижтимоий тармоғида махсус гуруҳ очган.\n"Ўқувчилар телевизион дарслар орқали кунлик мавзуларни ўрганяпти. Кейин Телеграм гуруҳлари орқали уйга вазифаларини ўқитувчиларига жўнатяпти. Бизни қишлоқдаги ўқувчиларни уйидаги шароитини кузатганмиз, ҳаммасида телевизор бор, телеканалларга уланган"\nЛекин мактаб директорига кўра, 50 фоизга яқин ўқувчида Интернет алоқаси йўқ:\n"Қишлоқ жойда Интернет алоқаси яхшимас, 50 фоизга яқин ўқувчимиз масофавий таълим билан қамраб олинмаган. Шунинг учун, мен ўқитувчиларимдан илтимос қиляпманки, уйига боринглар шунақа ўқувчиларни, деб. Улар қўлдан келганча уйма-уй юриб, карантин қоидаларига риоя қилган ҳолда, тушунмаган нарсаларини тушунтириб, дарс беришга ҳаракат қиляпти", - дейди директор.\nМактабнинг ишдан чиққан иситиш печи, 23 сентябрь, 2020\nАҳмад Ашуровга кўра, пандемия пайтида жорий этилган масофавий таълимда болалар ўзлаштираётган таълим сифатини назорат қилиш жуда оғир бўлмоқда.\nУнинг айтишича, болалар мактабда оладиган билимнинг 30 фоизини оляпти.\n"Яширишнинг ҳожати йўқ. Оилаларда ишсизлик, 6 ойдан бери карантин. Болангизга Интернет олиб беринг, телефон олиб беринг, деб талаб қилишга ҳаққимиз йўқ! Қўлимиздан келгани, уйма-уй юриб бўлса ҳам, имкон қадар ўқувчилар билан ишлаш"- дейди Ғузор тумани, Нурафшон қишлоғидаги ягона мактаб директори.\nҚашқадарёдаги қишлоқ мактаби директори Аҳмад Аушуров: ўқитувчилар 15 кундан бери COVID-19 тести натижасини кутяпти\nАҳолиси 160 мингга яқин бўлган Ғузор тумани Қашқадарёнинг Туркманистонга туташ энг чекка туманларидан биридир.\nТуманда жами 78 та мактаб бор, бу мактабларнинг асосий қисми қишлоқ ҳудудларида жойлашган.\nХалқ таълими вазирилиги 2020/2021 ўқув йилида мамлакат бўйлаб 10 мингга яқин мактаб очилиш, булардан 76 фоизи қишлоқ ҳудудларда жойлашганини маълум қилган.\n22 сентябрь кунги расмий маълумотга кўра, бу мактабларнинг 44 фоизи очилган, яъни анаъанавий ёки бир вақтнинг ўзида анаъанавий-масофавий шаклда дарс бера бошлаган. Қолган мактаблардаги ўқувчилар эса масофавий шаклда дарс олмоқда.\nРасмий рақамларга кўра, 10 мингга яқин мактабда 6 миллион 200 мингдан ортиқ ўқувчи қайд этилган.\nЎқитувчиларида COVID-19 инфекцияси аниқланган икки мактаб карантинга олинди\nҚашқадарёда 855 ўқитувчи вирус юқтирганликда гумонланмоқда\nМактабларнинг тўртдан бири очилди. Врачлар ўқувчиларнинг вирус ташувчига айланишидан огоҳлантирмоқда (ВИДЕО)\n14 сентябрдан онлайн-мактаб ҳам ўз фаолиятини бошлади\nМактаб очилиши яна кечиктирилди, 14 сентябрдан ўқиш онлайн бошланади. Ёппасига тест топшираётган ўқитувчиларда COVID-19 аниқланяпти


«АВАЗА»дан ОЛАМ-ОЛАМ ТААССУРОТЛАР БИЛАН | QISHLOQ HAYOTI\nТуркманистон Республикаси “Аваза” миллий сайёҳлик ҳудудининг “Камалак” болалар кўнгилочар боғида Оролбўйидан 25 нафар бола дам олиб қайтди.\nНукус темир йўл вокзалида болаларни кутиб олиш маросими бўлиб ўтди. Тадбирда Қорақалпоғистон Республикаси Касаба уюшмалари бирлашмаси кенгаши, Халқ таълими вазирлиги вакиллари ва ота-оналар сўзга чиқиб, мамлакатларимиз ўртасидаги дўстлик алоқалари, турли соҳалардаги ҳамкорлик, болалар кўнгилочар боғида яратилган шарт-шароитларга тўхталишди.\nТаъкидланганидек, жорий йилда Қорақалпоғистон Республикаси, Бухоро, Навоий ва Хоразм вилоятларидан 100 нафар бола ушбу мамлакатдаги “Даянч” болалар соғломлаштириш марказида дам олди. Давлатимиз раҳбарининг яқинда Туркманистонга қилган амалий ташрифи дўстлик алоқаларини мустаҳкамлашда яна бир муҳим қадам бўлди.\n– Ташриф давомида Президентимиз Шавкат Мирзиёев билан учрашиш бахтига муяссар бўлдим, – дейди Қораўзак тумани “Маданият” овул фуқаролар йиғини ҳудудидаги 8-умумтаълим мактаби ўқувчиси Гулноза Турғунбоева. – Президентимиз биз билан дилдан суҳбатлашди, дам олиш таассуротлари, соғломлаштириш марказида яратилган шароитлар билан қизиқди. Бу менинг ҳаётимдаги энг унутилмас ва бахтли дамлар бўлиб қолади.\n– Соғломлаштириш марказида қизиқарли маданий тадбирлар, спорт мусобақалари ўтказилди, – дейди Тахтакўпир туманидаги 5-умумтаълим мактаби ўқувчиси Гулпаршин Узоқбоева. – Каспий денгизи соҳили, шаҳарнинг диққатга сазовор жойларига саёҳатлар уюштирилди. Шу жумладан, Ўзбекистон кунлари тадбирида туркманистонлик тенгдошларимизга миллий қўшиқ ва рақсларимизни намойиш этиб, миллий анъаналаримиз, мамлакатимизда яратилган шарт-шароитлар тўғрисида гапириб бердик. Энг асосийси, кўплаб дўстлар орттирдик.\nШундай қилиб, Оролбўйи болалари қўшни давлатдан катта таассуротлар билан қайтди.


Виталий Денисов: «Кучукнинг айтишича йиғин учун талабларни барчасини бажардик» / CHAMPIONAT.asia\nВиталий Денисов: «Кучукнинг айтишича йиғин учун талабларни барчасини бажардик»\n27 янв 16:16\n«Локомотив» ҳимоячиси Виталий Денисов жамоанинг Португалия йиғини якунлангач клуб расмий сайтига интервью берди.\n- Йиғин қандай ўтди. У жамоа ва шахсан сиз учун қандай ўтди?\n-Қишда бир нечта йиғин бўлиб ўтади, уларнинг барчаси муҳим. Португалиядаги йиғиндан олдин мураббий биздан нима истаётганини маълум қилди. Маълум бир тизимда ишладик, Леонид Станиславовичнинг айтишича йиғинга белгиланган режаларнинг барчаси амалга ошибди.\n- Ҳозирги формангиз қандай?\n- Жисмонан ўзимни яхши ҳис қилаяпман. Ҳа, дастлабки машғулотлардан сўнг мушакларим жуда қаттиқ оғриди, бироқ массажчиларимиз ва шифокорларимиз ёрдамида бу оғриқлар йўқолди. Бундан ташқари бассейндаги тикланиш машқлари ҳам ёрдам берди. .\n- Иккита назорат учрашувида «Локомотив» битта ҳам гол ўтказгани йўқ. Ҳимоя шунчалик мустаҳкамми?\n- Келинглар рақибларимизнинг савиясини ҳам унутмайлик. Очиқчасига бизга қарши жуда кучсиз жамоалар ўйнади дея олмайману, лекин савия барибир фарқ қилади. Биринчи ўйинда бизга учинчи лига жамоаси рақиблик қилди, иккинчи ўйинда эса жамоа сафида бир қатор кўрикдан ўтаётган футболчилар бўлган экан.\nҲеч ким гол ўтказиб юборишни ёқтирмайди, шу боис биз имкон қадар максимал тарзда ўйнашга уриндик. Ғалабалар, бунга қўшимча тарзда қуруқ ўйинлар бизга руҳий томондан ишонч бағишлаши аниқ.\n- Иккинчи йиғинни жамоа Чиклана-де-ла-Фронтера деган жойда олиб боради. Машғулотлар бўлиб ўтадиган жойнинг чиройлилиги қанчалик муҳим?\n- Тўғрисини айтганда, бу жойни биринчи бор эшитишим. Шубҳасиз, чиройли пейзаж қўшимча куч бағишлайди, бироқ энг асосийси бу жойларда ишлаш учун барча шароитнинг бўлиши. Табиатнинг чиройи бу иккинчи даражали.\n- Андалусияда «Локомотив» Польша вице-чемпиони «Лех», Чехия вице-чемпиони «Спарта», Болгария чемпиони «Лудогорец» каби кучли клубларга қарши ўйнайди. Рақиблар ёмон эмас, тўғрими?\n- Кўрамиз. Улар билан ўйнаб олайлик, кейин ўз фикрларимни билдираман. Доим йиғинни бошида кучсизроқ, кейин эса кучли рақиблар билан ўйнаймиз. Шунда расмий ўйинларга яқин яхши формада бўламиз. Ўйлашимча мураббийлар нима қилишаётганини жуда яхши билишади.


Ўзбекистон Бош прокурори вазифасига қайта тайинланди\n17 май 2022, Тошкент вақти: 20:15\nРашит Қодиров бош прокурорлик лавозимини 10 йилдан бери эгаллаб келмоқда.\nЎзбекистондаги энг қудратли тизимларидан бири - прокуратурани 2000 йилдан бери бошқариб келаëтган Рашитжон Қодиров ўз садоқати учун тақдирланди ва учинчи марта беш йиллик муддатга ўз лавозимида қолдирилди.\nПрезидент Ислом Каримов Рашитжон Қодировни янги беш йиллик муддатга Бош прокурор лавозимида қолдириш ҳақидаги фармонни 9 апрел куни имзолади.\nМазкур фармоннинг “Ўзбекистон Республикаси Конституциясининг 93-моддаси 12-банди ҳамда Ўзбекистон Республикаси “Прокуратура тўғрисидаги қонуннинг 12-моддасига мувофиқ” қабул қилингани айтилади, расмий хабарда.\nХўш¸ Ўзбекистон Республикаси Бош прокурори лавозимида 10 йилдан бери ишлаб келаётган Қодиров ўзи ким ва қайси хизматлари учун янги муддатга қолдирилди?\nОзодлик радиоси билан микрофонсиз суҳбатлашишига рози бўлган Бош прокуратура ходими Рашитжон Қодиров яхши инсон ва ўз ишининг ҳақиқий профессионали эканини айтиб, у кишини бу лавозимда қолдириш қарори жуда тўғри бўлганини таъкидлади. “Рашитжон Ҳамидович ўта профессионал одам ва бу лавозимга у кишидан бошқа лойиқ одамнинг ўзи йўқ”, дея таъкидлади суҳбатдошимиз.\nЎзбекистон мустақил ҳуқуқ ҳимоячилари ташаббускор гуруҳи раҳбари Суръат Икромов ҳам бугунги кунда Бош прокурор лавозимига Қодировдан бошқа лойиқ кадр бўлмаслиги мумкин, деган фикрга қўшилади. Лекин, дейди ҳуқуқ ҳимоячиси, бу унинг профессионал фазилатлари ёхуд эришган ютуқлари эмас, балки унинг иқтидордаги режимга содиқлиги билан боғлиқдир.\n- Кадрлар ўзгариши¸ деймизми мана шу нарса йўқ. Бу умуман раҳбарият нимасида¸ куч тизимларида тем более. Мисол учун¸ МХХ раиси 20 йилдан бери шу лавозимда. Бошқа тизимларда ҳам анча йилдан бери ишлайдиганлар кўп. Менимча¸ бу табиий ҳол. Давлат раҳбарининг шуларни ўзгартириш ëки ўрнига бошқа одам қўйиш хоҳиши йўқ. Сабаби режимни ушлашга қаттиқ ëрдам беришаяптими¸ у одам ишлаш керак деб ҳисобланади бизларда¸ дейди Суръат Икромов.\nСуръат Икромов фикрича, Қодиров Бош прокуратура раҳбарлигига келганидан бери бу тизимда ижобий ўзгаришлар у ёқда турсин, ҳокимиятнинг бир бутоғи ўлароқ, режимга янада тобеъроқ бўлган бир машинага айланди.\n- Прокуратура ўзи аслида жуда катта бир система бўлиши керак. Шундай кучга эга бўлиши керакки¸ адолат йўлида ва қонунни аниқ ишлатиш деймизми¸ қонуннинг бузилмаслигига ҳамма ҳаракатларни қилиши керак. Ўзининг ноқонуний қўйилган айблари билан илтимослар қилиб¸ аризалар ëзиб¸ шикоятлар ëзиб одамлар йиллардан бери юришибди. Ҳамма вақт адолатсизлик бўлаверади¸ дейди ўзбекистонлик ҳуқуқ ҳимоячиси.\nОзодлик радиоси билан микрофонсиз суҳбатлашишга рози бўлган Бош прокуратура собиқ ходимларидан бири ҳам, Қодировнинг самарали бошқарувчи ва яхши инсон, деб айта олмайман, дейди.\nҚодировни яқиндан танишини айтган суҳбатдошимизга кўра, у 70-йиллар ўрталарида Андижон прокуратурасида терговчи лавозимида иш бошлаган.\n“Ўша пайтларда Қодировнинг қайнотаси Андижон вилояти туманларидан бирида парткомнинг биринчи котиби бўлган ва 80-йиллар бошларида унинг КГБ тизимига ўтказилишига ёрдам берган. 80-йилларнинг иккинчи ярмида қайнотаси “пахта иши” билан қамалиб кетгач, Рашитжон Қодиров партиядан қувилмаслик учун ўз хотинидан ажралган”, дея ҳикоя қилиб берди исмини сир қолишини истаган суҳбатдошимиз.\nУнинг яна айтишича, кейинги пайтларда Қодировнинг Миллий хавфсизлик хизмати раиси Рустам Иноятовнинг ўрнига тайинланиши мумкинлиги ҳақида ҳам гаплар юрган. “Лекин Қирғизистондаги воқеалар сабаб бўлди шекилли, президент куч ишлатар идораларида жиддий ўзгаришлар ясамасликка қарор қилган кўринади”, дея тахмин қилди суҳбатдошимиз.\nЎзбекистон инсон ҳуқуқлари жамиятининг қувғиндаги фаоли Толиб Ёқубов кейинги 10 йил ичида Бош прокуратура Ўзбекистондаги репрессия машинасининг асосий қисмига айланди, деган фикрда. Қодиров Бош прокурорликка келгандан бери қийноқлар кучайди, қамоқларда ўнлаб одамлар қийнаб ўлдирилди, дейди ҳуқуқ ҳимоячиси.\n- Бу одам Ўзбекистонда шаклланган¸ Ислом Каримов шакллантирган ўта мустабид тузумнинг қўриқчиси. Прокуратура аслида моҳиятан ҳуқуқнинг¸ қонунларнинг қўриқчиси бўлиши керак. Лекин булар бутун моҳияти билан сиëсий тузумни ҳимоя қиладиган органга айлантиртилган нарса. Агар Ислом Каримовнинг ëнида Рашит Қодировга¸ Рустам Иноятовга ëки Зокир Алматовга ўхшаган одамлар бўлмаганда эди¸ бу одамнинг қўлидан ҳеч нарса келмас эди. Бошқача айтганда¸ Рашит Қодировга ўхшаган одамлар Ўзбекистонда содир этилаëтган барча жиноятларнинг теппа-тенг шеригидан иборат. Агар Ўзбекистонда қачонлардир шароит ўзгариб¸ буларнинг жинояти халқаро трибуналга ошириладиган бўлса¸ Рашит Қодировга ўхшаганлар Каримов билан теппа-тенг шерик бўлади¸ дейди Толиб Ёқубов.\nЎзбекистон Бош прокурори, 1-тоифадаги давлат адлия маслаҳатчиси Рашитжон Ҳамидович Қодиров 1952 йилнинг 23 февралида, ўша пайтда Наманган вилоятига қарашли бўлган Балиқчи туманида туғилган.\n70-йилларнинг иккинчи ярмида Андижон прокуратурасида терговчи лавозимида ишлаган. 80-чи йилларда собиқ иттифоқ КГБси тизимига ишга ўтган. Мустақиллик йилларида Ўзбекистон Миллий хавфсизлик хизматида Тергов бошқармаси бошлиғи ва раис ўринбосари лавозимигача кўтарилган. 1994 йилда Ўзбекистон бош прокурори ўринбосари лавозимига тайинланган. 2000 йилнинг февралида Ўзбекистон Бош прокурор этиб тайинланган ва мамлакат бўйлаб юқори даражали кадрларнинг МХХчилашуви жараëнини бошлаб берган.


Финал бошланишига оз қолди – Kar24.uz\nФинал бошланишига оз қолди\nЮртимиз футбол ихлосмандлари кутган янги мавсумнинг бошланишига тобора оз фурсатлар қолмоқда. ПФЛ нинг расмий хабарига кўра “СуперЛига 2019“ 8 март кунидан бошлаб старт олади.\nТақвим юзасидан қуръа маросими эса 25 февраль санасида бўлиб ўтади.\nУндан аввал эса бизни бу йилги мавсумни норасмий очиб берувчи бахс яъни Ўзбекистон “Суперкубоги“ бўлиб ўтади.\nФутбол мухлислари хабардор бўлганларидек унда мамлакат чемпиони ҳамда “ЛОКОМОТИВ“ ва кубок ғолиби “АГМК“ жамоалари иштирок этишади.\nТарихда бешинчи маротаба (1999, 2014, 2015, 2016, 2019) ўтказилаётган бу мусобақа, худди қолган совринлар сингари ҳар иккала жамоа учун аҳамиятли саналади.\nБоиси, Олмалиқ жамоаси иштирокида бу мусобақа дастлабкиси бўлса, Локоматив эса ҳақиқатдан кучли эканлигини исботлаб, СуперКубокда икки марта ғалаба қозонган жамоа мақомини олишга асло қарши эмас.\nАГМКдан фарқли ўлароқ Тошкент жамоаси бу мособақада икки маротаба ўз омадларини синаб кўрган ва 2015 йил соврин эгасига айланган.\nГарчи шундай бўлсада жамоаларнинг имкониятларини тенг деб баҳолаш мумкин.\nАслини олганда соврин учун даъвогарлик қилишга иккала жамоада ҳам сабаблар етарли.\nАГМК янги мураббий, янги жамоа, янги куч билан, айниқса ОЧЛ доирасида учраган мағлубиятдан сўнг, қайсидир маънода унинг “хуни“ни чиқариб олиш учун,ғалабага эришиб, келгуси мавсумда етакчилар сафидан ўрин эгаллаш учун.\nЛОКОМОТИВ эса ҳақиқатдан етакчи, кучли жамоа эканлигини исботлаш, ўз мухлисларини қувонтирган ҳолатда, ғолиб чиқиб, янги мавсумни янгича мотивация билан бошлаш учун.\nКуни кеча бўлиб ўтган ўйин олди матбуот анжуманида жамоа бош мураббийлари ўз фикр ва мулоҳазаларини билдиришди. Хусусан “Темирйўлчилар“ устози Андрей Фёдров, илк бор кубок финалда мураббий сифатида иштирок этаётганлиги,жамоа учун илк расмий ўйин бўлиши, аммо шундай бўлса ҳам жамоа бор кучи билан ҳаракат қилиши,қолаверса янги футболчиларга тўлиқ ишониши ва барчаси эртага ойдин бўлиши ҳақида айтиб ўтди.“Олмалиқликлар“ бош мураббийи Миржалол Қосимов эса, ортда қолган ўйинлардан хулоса чиқариб, ўз жамоаси яхши ўйин кўрсатишига ишониши ғалаба учун ҳар қандай имкониятни ишга солиши, қолаверса рақибдан асло чўчимаётганлиги ҳақида айтиб ўтди. Шунингдек мутахассислар ўзларини ўта қийин ва оғир баҳс кутиб турганлигини ҳам таъкидлаб ўтдилар.\nКўрдикки ўзи учун янги бўлган мусобақадаги илк иштирок Қосимов жамоаси учун омадсиз якун топди. Аммо бу сафарчи?\nТаркиб жиҳатидан ўтган мавсумдаги “Локо“га бироз ўхшамайдиган жамоани енгиш қанчалар осон(мушкул)?\nЁки тажрибага эга бўла туриб, “Дебютанд“ устидан зафар қучишни Локомотив уддалай оладими? Бу каби саволларга жавобни эса тез орада билиб оламиз.\nЛОКОМОТИВ вс АГМК жамолари ўртасидаги\nмазкур баҳс, соат\n16:00 дан бошлаб “ПАХТАКОР“ўйингоҳида старт олади.\nPrevious Бизни нима кутябди?\nNext Иккинчи “ЖАНГ“


Фото: Владимир Костырев / ТАСС\n12 май 2021, 21:17 Жаҳон\nAвстрия канцлери парламентнинг махсус қўмитасида сохта кўрсатмалар берганликда гумон қилинмоқда\nAвстрия Иқтисодий жиноятлар ва коррупцияга қарши курашиш прокуратураси мамлакат канцлери Себастьян Курц ва унинг штаб бошлиғи Бернхард Бонелли устидан 2019 йил «Ибица Гейт» ички сиёсий можаросига ойдинлик киритиш ва парламентнинг кузатув кенгаши аъзоларини тайинлаш бўйича парламент қўмитаси тингловида сохта кўрсатмалар берилгани бўйича тергов бошлади. Курцнинг сўзларига кўра, у ҳар доим парламентнинг барча махсус қўмиталарида ростгўй бўлган. Шунингдек, у истеъфога чиқмоқчи эмаслигини таъкидлади. «Сизга ўз ишимни давом эттиришимга ва ўзимни мувозанатдан чиқариб юборишга йўл қўймаслигимга кафолат бераман. Мамлакатда ҳали ҳам иш етарли», — деди сиёсатчи.\nAвстрияда 2019 йил май ойида «Ибица Гейт» номли ички сиёсий можаро содир бўлган эди ва бу собиқ вице-канцлер Хайнц-Кристиан Штрахенинг истеъфосига сабаб бўлган. Канцлер Себастьян Курц бошчилигидаги Вазирлар Маҳкамаси ўша йили парламент томонидан ишончсизлик тўғрисидаги қарор қабул қилингандан сўнг тарқатиб юборилган эди. — ТАСС.\nАҚШнинг жанубий чегарасида ҳибсга олинган ноқонуний муҳожирлар сони «20 йил ичида рекорд» даражага етди\nAпрель ойида AҚШ-Мексика чегарасида ҳибсга олинган ноқонуний муҳожирлар сони 178 622 кишини ташкил қилди, бу сўнгги 20 йил ичида (ойлик) рекорд кўрсаткичдир. «Божхона ва чегара назорати хизматлари (СВР) жануби-ғарбий чегарада ноқонуний муҳожирларнинг катта оқимини қайд этишда давом этмоқда. Кундан кунга СВР [жиноий гуруҳлар] томонидан ташлаб кетилган муҳожирларни сув ва озиқ-овқат бўлмаган жойларда топиб, қутқармоқда», деб нашр СВР вакили Трой Миллернинг сўзларини келтиради. Бугунги кунга келиб, чегара қўриқлаш пунктларида сақланаётган вояга етмаган ноқонуний муҳожирларнинг сони, йил бошидаги 5700 кишига нисбатан 500 га яқин одамни ташкил этмоқда. 20 мингдан зиёд болалар ва ўсмирлар AҚШ Соғлиқни сақлаш ва аҳолига хизмат кўрсатиш вазирлиги қарамоғида, яъни бошпана ва турли марказлардадир. Қонунга кўра, вояга етмаган ноқонуний муҳожирлар мамлакатдан чиқариб юборилиши мумкин эмас. — The Hill.\nAҚШ Мудофаа вазирлиги Хитойнинг Xiaomi компаниясини ХХР мудофаа сектори билан боғлиқ бўлган ва шунга мувофиқ равишда AҚШ санкциялари остида бўлган компаниялар «қора рўйхатидан» чиқаришга розилик берди, дея хабар бермоқда Bloomberg.\nAҚШ 12 ёшдан 15 ёшгача бўлган болаларни Pfizer билан эмлашга тайёрланмоқда, дея ёзмоқда The Times. Мамлакат дунёда (Канададан кейин) болаларни эмлашга рухсат берган иккинчи давлат бўлди.\nЭрон собиқ раҳбари Маҳмуд Aҳмадинажод президент сайловида иштирок этиш мумкин\nЭроннинг собиқ президенти Маҳмуд Aҳмадинажод 12 май куни июнь ойида бўлиб ўтадиган президентлик сайловларида иштирок этиш учун ариза топширган. 2017 йилда Aҳмадинажод президентлик сайловларида иштирок этишга ариза топширган, аммо кейинчалик у мамлакат олий раҳбари Aли Хоманаий томонидан эътирозга учраб, унинг номзоди Конституциявий қўриқчилар кенгаши томонидан қайтариб олинган эди.\nAҳмадинажод 2005 йилдан 2013 йилгача Эрон президенти бўлган. Aмалдаги давлат раҳбари Ҳасан Руҳоний ваколат муддати чекланганлиги сабабли сайловларда иштирок эта олмайди. Эронда президентлик сайловлари 18 июнга белгиланган. — Интерфакс.\nФилиппинда Янги халқ армиясининг қуролланган аъзоларини ўлдиришга буйруқ берилди\nФилиппин президенти Родриго Дутерте ҳукумат қўшинларига радикал чап қанотли қўзғолончилар гуруҳи «Янги халқ армияси» (ЯХА) қуролланган аъзоларини ўлдиришни буюрди. «ЯХА (вакилларига) келсак, менинг буйруғим уларни йўқ қилишдир. Aгар сиз ЯХА вакили қурол олиб юрганини кўрсангиз, уни ўлдиринг. Бошқа гаплар бўлмасин, чунки у сизни ўлдиради», — деди президент.\n2017 йилда президент Филиппиндаги Маоист коммунистик партиясининг қуролли қаноти бўлган ЯХАни террористик ташкилот деб эълон қилган эди. Тинчлик музокаралари ўша йили Дутерте томонидан жангарилар ҳарбийлар ва тинч аҳолига қарши содир этган қонли жиноятларга қарши норозилик сифатида бекор қилинган. 2020 йил 9 декабрда Филиппин Терроризмга қарши кенгаши ЯХАни республиканинг террористик ташкилотлари рўйхатига киритди. Ўтган март ойида Филиппин раҳбари қўшинларга қуролланган жангариларни отиб ўлдиришни ва жасадларини оилаларига қайтаришни буюрган эди. — ТАСС.\nИспанияда Хуан Карлос I га нисбатан солиқ текшируви бошланди\nИспания давлат солиқ хизмати 2014 йилда тахтдан воз кечган собиқ давлат раҳбари Хуан Карлос I га нисбатан солиқ текширувини бошлади. Маълумотларга кўра, текширув Испаниянинг фахрий қироли томонидан ихтиёрий равишда амалга оширилган солиқ қарзларини тўлаш билан боғлиқ. Қайд этилишича, солиқ хизмати мамлакат Олий суди прокуратураси билан келишилган ҳолда текширув ўтказади. Текширувнинг мақсади — Хуан Карлос I солиқ ҳолати тўғри кўриб чиқилишини таъминлашдир. — ТАСС.\nАввалроқ Хуан Карлос I нинг мамлакат солиқ идорасига 4 млн евро миқдорида ўз қарзини тўлагани ҳақида хабар берган эдик.\nГерманияда кейинги ҳафтадан бошлаб эмлаш паспорти жорий этилиши мумкин\nРақамли эмлаш паспорти Германияда келаси ҳафтанинг ўзида киритилиши мумкин, деди мамлакат Соғлиқни сақлаш вазирлиги раҳбари Йенс Шпан. Германия фуқаролари учун ҳужжат смартфонда илова сифатида мавжуд бўлиши тахмин қилинмоқда. Шу билан бирга, Роберт Кох институти раҳбари Лотар Вилернинг айтишича, Германия фуқароларидан «10 фоизи тўлиқ эмланган, учдан бир қисми вакцинанинг бир компонентини олган». Вилер вируснинг йўқ бўлиб кетишини кутиш нотўғри деб ҳисоблайди. «Бу вирус, у йўқолиб қолмайди, эндемик (қайсидир ҳудудга хос касаллик — таҳр.) ҳолатга айланади. Эртами-кечми барча Германия фуқаролари унга учрайди», — деди у. — Интерфакс.\nБундан аввал Буюк Британияда 17 майдан бошлаб хорижга саёхат қилиш учун эмлаш паспортларининг жорий этилаётганлиги ҳақида хабар берган эдик.\nБуюк Британия парламенти бош вазирнинг Янги йил байрамини молиялаштириши бўйича текширув бошлади\nБуюк Британия парламент стандартлари бўйича комиссари Кетрин Стоун бош вазир Борис Жонсоннинг 2019 йил декабр ойининг охиридан 2020 йил январь ойининг бошигача Кариб денгизидаги Мюстик оролига уюштирган таътилини молиялаштириш манбалари бўйича текширув бошланганлигини маълум қилди. Жонсон ва унинг қаллиғи Кэрри Симондснинг таътил учун 15 минг фунт стерлинг (20 минг доллар) сарфлаганлари айтилмоқда. Бош вазирнинг ўзи оролда яшашни ҳукмрон Консерватив партиянинг донори Дэвид Росс тўлаганини даъво қилган. Ўз навбатида, Росс кейинчалик ҳукумат раҳбарининг ушбу баёнотларини рад этган. Aгар комиссар Жонсон кодекс қоидаларини бузган деган хулосага келса, унда у бош вазирдан ёзма равишда кечирим сўрашга ҳақлидир. Бундан ташқари, агар у Жонсоннинг қонунбузарлигини жуда жиддий деб ҳисобласа, у ишни тўғридан-тўғри парламентнинг стандартлар бўйича қўмитасига юбориши мумкин. У ерда қаттиқроқ жазо куриниши мумкин, масалан, қўмита бош вазирни иш ҳақининг бир қисмидан маҳрум қилиши мумкин. — ТАСС.\n28 апрель куни Буюк Британия сайлов комиссияси бош вазир Борис Жонсоннинг қароргоҳидаги хонадонни таъмирлаш ишлари бўйича тергов бошлаган эди.\nФаластин-Исроил можароси бўйича янгиликлар:\n10 майдан буён Ғазо секторида 43 киши, шу жумладан 13 бола ҳалок бўлган ва яна 296 киши жароҳат олган. ТАССнинг ёзишича, кўпинча, Исроил ҳарбийларининг зарбалари фермер хўжаликлари, турар-жой бинолари, шунингдек Ғазо секторини назорат қилувчи ХAМAС радикал ҳаракати раҳбарлари жойлашган жойларга тўғри келади.\nРакета ҳужумлари натижасида Исроилнинг 6 нафар фуқароси вафот этди, 46 нафари жароҳат олган.\nҲафта бошидан бери Ғазо секторидан Исроилга мингдан ортиқ снаряд учирилди. 850 та ракета Исроил чегарасини кесиб ўтди, яна 200 таси Ғазо секторининг ўзида қулади. Ғазо сектиридан 12 май куни эрталаб Тель-Aвив йўналиши бўйича 100 та ракета учирилганлиги маълум қилинди.\nИсроилнинг Лод шаҳрида фавқулодда ҳолат жорий қилинди. Шунингдек, Бен Гурион халқаро аэропорти вақтинча ёпилгандан кейин қайта очилди.\nБМТ Хавфсизлик Кенгаши 12 май куни Фаластин-Исроил можароси зонасидаги вазиятни муҳокама қилиш учун йиғилади.\nНью-Йоркда бир неча юз киши фаластинликларни қўллаб-қувватлаш учун намойишлар уюштирди. Митинг Марказий паркда жамоат намози билан якунланди.\n«Газета.uz» 2 780


Эксперт: сиёсий партия деган организмдаги бир бўғин ишламаяпти\n09:22 / 21.07.2017\nЎзбекистонда том маънода етакчи бўлган сиёсий партия мавжуд эмас ва борларининг ҳам маълум бир тизими ишламаяпти. Сиёсий фанлар доктори, профессор Муқимжон Қирғизбоев ХПКда бўлиб ўтган сессияда эксперт сифатида иштирок этиб, республикада фаолият олиб борувчи сўл ва ўнг кайфиятдаги партиялар моҳиятига изоҳ берди ҳамда бу каби партиялар бор-йўқлиги хусусида фикрлари билан ўртоқлашди.\n“Оддий сўз билан айтганда, аслида партия йўқ даражада. Мисол учун Тошкентда 30-40 кишидан иборат партия аппарати ходимлари ўтиради, 50-60 га яқин Кенгаш аъзолари вилоятларда истиқомат қилади, вилоят кесимида 4-5 нафар одам, туманда 3-4 нафар киши ишлайди. Шуни айтиш керакки, партия дегани бу партия аппарати, бошқарувчи органи дегани эмас, балки унинг бошланғич ташкилотлари партия дейилади. Қачонки, бошланғич ташкилотлар уюшиб, партиявий тус олиб, мафкурани ўзида ҳис қилиб, партияга дахлдорлик туйғуси билан туман, шаҳар, вилоятларга (ҳокимиятларига таклиф ва ташаббусларини илгари сура бошлайди-таҳр.) босим қилади, ўшанда партия ишлайди. Шундай экан, бошланғич ташкилотлар кучайтирилмаса, партияни партия деб бўлмайди”, - деди Қирғизбоев.\nКиргизбоев Муқимжон, Андижон Давлат университети, сиёсий фанлар доктори, профессор\nЭкспертнинг фикрича, жамият бир организм кабидир. Унинг бир аъзоси ишламай қолса, жамият депсиниб, орқага кетади. “Ҳозир сиёсий партия деган организмдаги бир бўғин ишламаяпти. Ана шу бўғин ишласа, жамият ҳам тўғридан-тўғри тўкис ҳаракат қилишга ўтади. Шунинг учун ҳам бу масала ниҳоятда катта масаладир. Қолаверса, бу одамларнинг ижтимоий-иқтисодий манфаатларини қонунларда, Президент чиқараётган фармонлар ва қарорларда акс эттирадиган ҳодиса”, - деди эксперт.\nУ, шунингдек, Ўзбекистонда парламентда устунлик қила оладиган ва мамлакатда ҳақиқий ҳукмрон партия бўлишга лойиқ партия бор-йўқлиги хусусида ҳам фикрларинии билдирди. “Масалан, бизда етакчи партия деб ЎзЛиДеП тан олинган. Аммо қонунчиликка кўра, Қонунчилик палатасида 150 депутатлик ўрни бўлса, шундан 76 та ўринни эгаллаган партия етакчи партия ҳисобланади. Бизда атиги 49-50 депутати бор ЎзЛиДеП етакчи партия мақомида”, - дея масалага ойдинлик киритди Қирғизбоев.


Суриянинг ИШИДдан озод қилинган туманлари аҳолиси сони 4,5 баробарга ўсди\n«Фирот қалқони» амалиёти натижасида ИШИД террорчиларидан озод қилинган туманлардаги ўз уйларига қайтаётган Сурия фуқароларининг сони ортиб бормоқда. Бу ҳақда «Анадолу» хабар тарқатди.\nМухолифатнинг муваққат ҳукуматига бўйсунадиган маҳаллий кенгашлар ушбу ҳудудларда аҳолини рўйхатга олишди. Аҳолини рўйхатга олиш маълумотларига кўра, «Фирот қалқони» амалиёти вақтида ИШИДдан озод қилинган туманлар аҳолиси сони 4,5 баробарга, баъзи ҳудудларда эса деярли тўққиз баробарга ўсган.\nАмалиёт бошланишидан олдин минтақа аҳолиси сони 52 минг кишини ташкил этган, ҳозир бу рақам 236 мингга етди.\nИШИД террорчилари босиб олган вақтда Суран посёлкасининг аҳолиси сони беш минггача қисқарди, ҳозир эса бу ерда 25 минг киши яшайди.\nЧобанбейли чегара яқинидаги посёлканинг аҳолиси ҳам тўрт мингдан 20 минг кишигача ошди.\nИШИД террорчилари пайтида Жераблус тумани аҳолиси сони етти мингга қисқарган бўлса, бугунги кунда бу ерда 36 минг киши истиқомат қилмоқда.\nТуркия қўллаб-қувватлови билан туманда электр энергия ва сув таъминоти қисман тикланди, бу ерда мактаб ҳамда шифохонада ишламоқда.\nИШИД пайтида Ал-Боб шаҳри аҳолиси 12 мингга қисқарганди. Сурия озодлик армиясининг ИШИД террорчилари билан жанглари давомида қолган фуқаролар ҳам Ал-Бобни тарк этишди. Бугун Ал-Бобда 106 минг инсон яшамоқда, ҳамда шаҳарда тиклаш ишлари давом этмоқда. Аҳоли Ал-Бобга қайтишда давом этяпти.


С начала работы biznes-daily.uz 9 440 954\nГлавная Все новости Узбекистана Чигит экиш бошланди\nСурхондарё вилояти пахтакорлари жорий йилда 74 минг гектар майдонда ғўза ниҳолларини парваришлайди. Тажрибали фермерлар об-ҳавонинг мўътадил келаётганидан фойдаланиб, эрта баҳордан чигит экиш юмушларини бошлаб юборди.\nАйни пайтда вилоятнинг Ангор, Қизириқ, Жарқўрғон, Қумқўрғон, Термиз, Шеробод туманларида оби-тобига келган майдонларга бир текис чигит қадалмоқда.\nЖарқўрғон тумани фермерлари 7 минг 500 гектар майдонда пахта етиштиради. Тумандаги енгил қумоқ ва қумлоқ майдонларга барака уруғи қадаш уюшқоқлик билан амалга оширилаётир. “Замин оқ олтини” фермер хўжалиги 47 гектар майдонда “Султон” навли пахтадан мўл ҳосил етиштиришни мўлжалламоқда.\n– Чигитни даладаги намлик ва ҳароратни ҳисобга олиб, пушта устига сифатли қадашга алоҳида эътибор бераяпмиз, – дейди “Замин оқ олтини” фермер хўжалиги раҳбари Ш. Саттаров. – Пушта ердаги намни узоқроқ сақлаб, ниҳолларнинг эрта ва бир текис ўниб чиқишига кўмаклашади. Наврўз байрамигача мавжуд майдонларга чигитни экиб бўлиб, ниҳоллар ўниб чиққан майдонларга ишлов беришни бошлаймиз.\nВилоят қишлоқ хўжалиги бошқармасидан олинган маълумотларга кўра, бу йил пахтакорлар экин майдонида “Султон”, “Бухоро-102”, “Наманган-77”, “Бешқаҳрамон” каби ўрта ва “Иолатан-14 А” навли ингичка толали ғўза ниҳоллари парваришланади.


Сурхондарё вилояти ҳокими Тўра Абдиевич Боболов\nKun.uz мухбирларининг маҳаллий ҳокимликлар ва давлат идоралари раҳбарлари билан мунтазам уюштирилаётган интервьюларининг навбатдаги сони Сурхондарё вилояти ҳокими Тўра Абдиевич Боболов билан бўлди.\n— Ўтган давр мобайнида Сурхондарёда қандай аҳамиятли ишлар амалга оширилди.\n— Сурхондарё азалдан қишлоқ хўжалигига ихтисослашган аграр вилоят ҳисоблаган. Ҳозир катта катта қурилишлар бўляпти. Саноат корхоналари кўпаймоқда. Инвестиция дастурлари амалга оширилмоқда. Вилоятда туризм соҳасини ривожлантириш, йўл-транспорт инфраструктурасини ривожлантиришга катта эътибор қаратилмоқда.\n— Вилоятда экотуризм, этнотуризм ва зиёрат туризмини ривожлантириш учун катта салоҳият бор. Бу йўналишда олиб борилаётган ишлар қай аҳволда?\n— Вилоятда 384та тарихий обида мавжуд. Хусусан, зиёрат туризмини оладиган бўлсак, ал Ҳаким ат-Термизий, Имом Термизий, Султон Саодат каби зиёратгоҳларимизга туристлар оқими кўпаймоқда. Чет элдан келаётган зиёратчилар оқими ҳам ошмоқда. Термизий боболар зиёратгоҳларига элтувчи инфраструктурада барча шароитлар яратилган.\nБундан ташқари, Сурхондарёнинг ўзига хос иқлими нуқтаи назаридан экотуризмни ривожлантириш учун имконият бор. Сурхондарёда шундай гўшалар борки, ёз ўртасида ҳам тўрт фаслга гувоҳ бўлиш мумкин. Бу ерларнинг ҳавоси экологик жиҳатдан жуда тоза. Бундай жойларга ҳам ташрифчилар сони ортмоқда. У ерларга элтадиган йўлларни реконструкция қилиш, зарур инфраструктура объектларини яратиш устида иш олиб борилмоқда.\nСангардак ва Бойсунга хориждан ҳам ташриф буюрувчилар сони ортиб бормоқда.\nСурхондарёда агротуризмни ҳам ривожлантириш учун етарли имкониятлар бор. Чунки иқлимимиз бошқача. Мева-чевалар ва полиз экинлари бошқа жойларга нисбатан 1 ой аввал етилади.\nТермиз туманида 100 гектарлик иссиқхона барпо этилган. Бу ерда йил бўйи маҳсулот етиштирилади. Шерободнинг анорлари машҳур, Ангорда турли кўкатлар етиштирилмоқда.\n— Сурхондарёда етиштирилаётган маҳсулотларни хорижий давлатларга экспорт қилиш борасида ҳам ишлар олиб борилмоқдами?\n— Сурхондарёда йирик «Карвонсарой» логистика марказимиз фаолият кўрсатмоқда. Бу ерда маҳсулотлар йиғилади, сақланади ва экспортга йўналтирилади. Лекин, тан олиб айтишимиз керак, маҳаллий тадбиркорларимизда маҳсулотларни сақлаш ва ўраш бўйича кўникма етарли эмас. Ҳозир бу борада ҳам ишлар олиб бориляпти. Маҳсулот сақловчи совуқхоналар қурилмоқда.\nШерободнинг анорини эса кўпроқ Қашқадарёнинг Варганза ҳудудидан тадбиркорлар келиб олиб кетиб, сақлаб, Япония, Жанубий Корея ва бошқа хорижий давлатларга экспорт қилишмоқда.\n— М-39 «Олмаота — Термиз» трассасининг вилоятдан ўтувчи қисми жуда сифатли қилиб таъмирланди. Бироқ, вилоят марказидан ўтувчи ички йўллар, М-41 йўли, Бойсун – Сариосиё йўлларининг аҳволи жуда абгор. Бу йўлларга қачон эътибор қаратилади?\n— Йўл масаласи Сурхондарёдаги жуда оғриқли масалалардан бири бўлиб турибди. М39 халқаро йўли Термиздан Деҳқонободгача халқаро стандартлар талаби бўйича мукаммал таъмирдан чиқди.\nБойсундан Сариосиёгача бўлган ички йўлини икки полосали қилиб, халқаро стандартлар даражасида таъмирлаш бўйича аниқ дастур тузилган. Бу ишга шу йилдан киришамиз. Бу борада ишлар бошланган.\nМ41 «Термиз – Душанбе» йўлининг Сариосиёгача бўлган қисмини капитал таъмирлаш ишларига келгуси йилнинг февраль ойидан киришилади. «Ўзавтойўл» давлат қўмитаси мутахассислари билан биргаликда иш олиб бормоқдамиз. Бу йўл тўрт полосали йўл қилиб кенгайтирилади. Нафақат вақт ва масофани қисқартириш, шунингдек, хавфсизликни таъминлаш учун ҳам айрим туман марказлари — Жарқўрғон, Қумқўрғон ва Шўрчи туманлари марказларини четлаб ўтадиган йўл бўлади.\nИнтервьюнинг тўлиқ видео кўриниши:\nТаҳририятдан: Тўра Боболовнинг маълум бир мавзуларда билдирган фикрлари билан кейинги чиқишларимизда таништириб борамиз.\nШуҳрат ШОКИРЖОНОВ суҳбатлашди.\nТасвирчи: Муҳаммаджон ҒАНИЕВ.\nМузработда дўконлар бузилди – ҳокимлик компенсация тўламаяпти\n16:05 / 26.09.2019\nДенов туманидаги чиқинди полигони: Аҳоли «Тоза ҳудуд»нинг аччиқ тутунидан азият чекмоқда


SMS ортидаги фожиа ёхуд ҳазилнинг таги – зил\nМактабни тугатганига беш йил ўтган бўл са-да, синфдошлар, айниқса, йигитлар тўй, туғилган кун баҳонасида тез-тез учрашиб туришади. Дийдорлашган вақт, албатта, мактаб даври, болалик шўхликлари, қизиқарли ҳангомалар ёдга олинади. Навбатдаги учрашувда йигитлар келмаган синфдошларига SMS юборишади. Ёмони, синфдош қизларга юборилаётган хабарларнинг аксарияти ҳазил тариқасида ёзилган бемаъни жумлалардан иборат эди.\nМени доғда қолдириб, ўзгага эрга тегдинг. Сени севаман, дегандинг-ку бевафо , деган мазмундаги SMSни йигитлар синф сардори бўлган қизга юборишди.\nКутилмаганда, номаълум рақамдан келган хабарни эр-хотин бирга ўқишади. Даҳанаки бошланган жанг жиддий тус олади. Эрнинг ғурури устунлик қилиб, хотинининг юзига тарсаки туширади. Уни хиёнатда айблайди.\nБиргина ҳазил ортидан гулдек бир оилага дарз кетади. Икки нафар фарзанд ота-она бағрида камол топишдан мосуво бўлади. Аёлнинг отаси синфдош йигитларни топиб, фарзандининг бегуноҳлигини исботлашга ҳарчанд уринмасин, ғишт қолипдан кўчганди. ғурур туфайли эр хотини билан ажрашди.\nБугун ҳаётимизнинг ажралмас бир қисмига айланган уяли алоқа воситаси бизга қатор имкониятларни берган бўлса-да, салбий оқибатларни ҳам келтириб чиқараётганидан ҳам кўз юмиб бўлмайди. Бемаъни SMSлар, интернетдаги танишувлар, сохта ахборотлар кунлик эҳтиёжга айланди. Бу борада меъёрни унутаётганлар, ростни ёлғондан ажратолмаётганлар кўплаб топилади. Оқибатда қанчадан-қанча оилалар барбод бўлиб, болалар тирик етим бўлиб қолмоқда. Сохта танишувлар ортида алданиб қолаётган қизларимиз, йигитларимиз қанча. Барчаси уяли алоқа воситаси имкониятларидан тўғри, самарали фойдаланмаётганимиз оқибатидир.\nТелефон, аввало, сўзлашув учун яратилган воситадир, дейди кекса маориф ходими Асад Ҳайдаров. Техника тараққиёти даврида телефоннинг вазифалари анча кенгайди. Фарзандимизга ушбу матоҳни олиб бераётганимизда, ундан оқилона, тўғри мақсадларда фойдаланишини ҳам тушунтиришимиз лозим.\nКиритилди: 13:49 11.01.2019. Ўқилди: 2272 марта. Фикрлар сони: 0 та.\nАдвокат: "Гулнора Каримованинг оёғи боғлаб ташланган"\nСамарқандда Хотин-қизлар қўмитаси раиси кўз ўнгида ёш қиз пичоқланди


Вазирлар Маҳкамаси қарорининг ижроси нега бажарилмади? - Халқ сўзи\nВазирлар Маҳкамаси қарорининг ижроси нега бажарилмади?\n17:59 30 Ноябрь 2018 Маданият\nМиллий маданиятни ривожлантириш бўйича барча чоралар кўрилмоқда. Лекин ушбу соҳа тараққиётига тўсқинлик қилаётган бир қатор тизимли камчиликлар сақланиб қолаётгани бор гап.\nМуаммолар қуйидагилардан иборат эди:\nмаданият соҳасидаги муносабатларни тартибга солишга қаратилган ягона ҳуқуқий база яратилмаган.\nёш ижодкорларга таълим-тарбия бериш, юқори малакали кадрлар тайёрлаш ва уларнинг малакасини ошириш борасида пухта тизим йўқ.\nаксарият маданият ва санъат муассасаларининг моддий-техника базаси ночор аҳволда.\nБош прокуратура ҳузуридаги Ахборот-таҳлил мультимедиа маркази материалларига кўра, Вазирлар Маҳкамасининг тегишли қарорига асосан 2013 — 2018 йиллар давомида таъмирланиши белгиланган 894 та маданият марказларидан фақат 252 таси ёки 28 фоизи фойдаланишга топширилган, холос. 62 тасида таъмирлаш ишлари якунланмаган, 562 тасида ёхуд 65 фоизида қурилиш-таъмирлаш ишлари умуман олиб борилмаган.\nДавлатимиз раҳбарининг “Ўзбекистон Республикасида миллий маданиятни янада ривожлантириш концепциясини тасдиқлаш тўғрисида”ги қарорида ана шундай оғриқли муаммоларга ечим бор.\nҲужжат билан 2019 — 2022 йилларда янги қуриладиган, реконструкция қилинадиган, капитал таъмирланадиган ва жиҳозланадиган маданият марказларининг манзилли рўйхати тасдиқланди. Унга асосан, мавжуд 147 та марказнинг 26 тасига янги бино қурилади, 45 таси реконструкция қилинади ҳамда 76 таси капитал таъмирланади. Бу ишлар учун Давлат бюджетидан салкам 636 млрд. сўм маблағ ажратиладиган бўлди.


18 Апрель 18:38\nROSTOV. ТАСС - Kazinform – Россиянинг Ростов вилоятида ўспирин бошқарган автомобил ҳалокатга учради. Натижада, автомашинадаги олти кишидан беш нафари вафот этди. Бу ҳақда якшанба куни Россия Федерацияси Ички ишлар вазирлигининг минтақадаги Бош бошқармаси маълум қилди, деб хабар беради Kazinform ТАССга асосланиб.\nҚозоғистон ва Россия трансчегаравий қўриқ ташкил этмоқчи Сергей Лавров Қозоғистонга нисбатан айтилган провокацион сўзларга изоҳ берди\n«Дастлабки маълумотларга кўра, транспорт воситасини 2007 йилда туғилган вояга етмаган бола бошқарган. Машинада олти киши бўлган. Жароҳатланганлардан бири жонлантириш бўлимида, қолганлари вафот этган», - дейилади хабарда.\nНовочеркасск мэрияси болакайнинг аҳволи ўрта оғирлигини айтди. Ростов вилояти Давлат йўл ҳаракати хавфсизлиги инспекциясининг тарғибот бўлимининг дастлабки маълумотларига кўра, вафот этганларнинг барчаси вояга етмаганлардир.\n«Ҳозирда воқеа содир бўлган жойда тезкор тергов гуруҳи ишламоқда, авария ҳолатлари ва сабаблари аниқланмоқда», - деди инспектор.\nҲодиса Новочеркасскда якшанба куни Москва вақти билан соат 04:30 да содир бўлган. «Hyundai Accent» русумли машина Машиназҳасау кўчаси, №4 ҳовлисида дарахтга урилган. Машина бўлган кишилар аниқланмоқда.


1288 марта ўқилди\nИстеъмол кредити жисмоний шахсга (истеъмолчига) товарлар (ишлар, хизматлар) сотиб олиш учун бериладиган кредитдир.\n► Истеъмол кредити доимий яшаш жойига ва доимий даромадга эга бўлган вояга етган муомалага лаёқатли жисмоний шахсларга, шунингдек пенсия ва кредитни қайтариш учун етарли даромад манбаларига эга бўлган шахсларга берилади.\nИстеъмол кредити қуйидаги товарларни (хизматларни) сотиб олиш учун берилиши мумкин\nуй хўжалиги, компютер техникаси, радиоэлектроника ва электр жиҳозлари;\nмебель ва бошқа маиший буюмларни сотиб олиш;\nЎзбекистон ҳудудида тиббий-профилактика муассасаларида, дам олиш масканларида, дам олиш уйларида даволаниш учун путёвка сотиб олиш;\nтантаналар (никоҳлар, юбилейлар)ни ўтказиш;\nхусусий автомобилларни таъмирлаш ва бошқалар.\nИстеъмол кредитлари маҳсулот ишлаб чиқариш жойидан қатъий назар берилади.\nИстеъмол кредитини бериш банк томонидан товарларни (ишларни, хизматларни) сотувчининг ҳисоб-рақамига ўтказиш йўли билан амалга оширилади. Истеъмол кредитини нақд пул кўринишида беришга йўл қўйилмайди.\nКредит бериш шартларидан бири сифатида қарз олувчининг ўз маблағлари ҳисобидан сотиб олинаётган товар қийматини қисман тўлаш (олдиндан тўлов) белгиланиши мумкин. Пул маблағлари қарз олувчи томонидан банкка топширилади, банк эса қарз олувчининг кирим қилинган маблағлари ва кредит шаклида унга берилган маблағларни товар сотувчисига кўчириб беради. Бошланғич тўлов миқдори банк томонидан белгиланади.\nИстеъмол кредити ҳажми, унинг муддати, фоиз ставкаси, истеъмолчининг тўловларни амалга ошириш графиги банк томонидан белгиланади ва истеъмол кредити шартномасида акс эттирилади.\nКредит олиш учун қуйидаги ҳужжатлар тақдим этилади\nкредит ажратиш ҳақида ариза;\nқарз олувчининг даромадларини тасдиқловчи иш жойидан бериладиган маълумотнома ёки қарз олувчининг даромадлари миқдорини тасдиқловчи бошқа ҳужжат;\nкредитни қайтаришни таъминловчи ҳужжатлар (масалан, жисмоний ёки юридик шахсларнинг кафолати, мулк ёки қимматли қоғозлар гарови, кредит қайтарилмаслиги рискини суғурталаш ҳақидаги суғурта полиси).\nҚўшимча маълумотни банкларнинг веб-сайтларидан олиш мумкин.\n“Истеъмол кредити тўғрисида”ги Қонун\nБошқа тегишли мақолалар\nКредит ҳақида маълумот


Боди-камералар бўйича шубҳали тендер: унда ютиб чиққан компаниянинг АҚШдаги дала ҳовлига қандай алоқаси бор? - Terabayt.Uz\nБоди-камералар бўйича шубҳали тендер: унда ютиб чиққан компаниянинг АҚШдаги дала ҳовлига қандай алоқаси бор?\nВазирлар Маҳкамасининг 2018 йил 1 декабрдаги 975-сонли қарорига мувофиқ Ички ишлар вазирлиги йўл патруль хизмати ходимлари 2019 йилнинг 1 июль санасига қадар боди-камералар билан таъминланиши белгиланган эди. Лекин бу тартиб ўз муддатида кучга кирмади, деб ёзади Kun.uz журналисти Зафарбек Солижонов. Қуйида ушбу мақолани тегишли суратлари билан эътиборингизга ҳавола этмоқдамиз.\nЎҚИНГ: Ўзбекистонда илк бор: Сурхондарёда ЙПХ ходимлари боди-камера билан ишлай бошлади\nЖорий йилнинг 3 июль куни Вазирлар Маҳкамасининг №556-сонли «Ички ишлар органлари ходимларини мобил видеокузатув воситалари билан таъминлаш бўйича қўшимча чора-тадбирлар тўғрисида»ги қарори қабул қилиниб, унга кўра йўл-патруль бўлинмалари ва патруль-пост хизмати ходимларини мобил видеокамералар билан таъминлаш муддати сифатида 2020 йилнинг 1 январига қадар узайтирилди.\nИчки ишлар вазирлиги матбуот хизматининг хабарига кўра, 2018 йил август ойида боди-камераларни етказиб бериш бўйича тендер ўтказилган. Тендерда Anico Kft, Infinecom LLC, Secure House, «ORGSELL» МЧЖ, Poly Technologies, Des Ltd, «Ўзэлектроаппарат – Электрощит» ҲЖ каби ўнга яқин компаниялар қатнашган. Унда «Infinecom» LLC компанияси ютиб чиққан.\nТендер ҳаққоний ўтказилгандими? Infinecom LLC (Limited liability company) қандай компания? Унинг таъсисчиси ким? АҚШнинг қайси штатида фаолият олиб боради? Тошкент шаҳридаги офиси қаерда жойлашган? Компания қачондан бери бу соҳа билан шуғулланади? Kun.uz бу борада ўз журналистик суриштирувини амалга оширди. Ўрганиш чоғида қизиқ ҳолатларга дуч келдик.\nИшни Google орқали компания сайтини қидиришдан бошладик. Маълум бўлишича www.infinecom.com компаниянинг расмий сайти экан (сайтдаги маълумотлар рус ва инглиз тилида берилган). Сайтдаги маълумотларга кўра, компанияга 2011 йилда асос солинган бўлиб, телекоммуникация ва информацион технология соҳаларида етакчи компаниялардан бири ҳисобланади.\nСайтнинг «Алоқа учун» бўлимида компания рўйхатдан ўтказилган манзил сифатида «9145 Forest wind drive, Коллервилль, Теннесси штати, АҚШ» кўрсатилган бўлиб, уни Google Maps орқали қидириб кўрдик.\nДастур бирор офисни эмас, балки Теннеси штатидаги дала ҳовлини кўрсатди. Унинг атрофидаги бошқа уйлар ҳам дам олиш учун мўлжалланган дала ҳовлилар бўлиб, кунлик ёки ойлик ижарага берилар экан. Атрофдаги деярли барча манзилларда чўмилиш учун қурилган сауна, бассейнларга эга дала ҳовлилар жойлашганди. Бир сўз билан айтганда бу мажмуа телекоммуникация ва информацион технология соҳаларида етакчи компаниялардан бирининг офисига сира ўхшамайди (балки бу жой компания ходимлари ҳордиқ чиқарадиган дала ҳовлидир).\nGoogle қидириш хизмати орқали бу уй (9145 Forest wind drive, Коллервилль, Теннесси штати, АҚШ) ҳақида янада кўпроқ маълумотлар олдик. www.redfin.com, www.zillow.com ва www.realtor.com сайтларида ушбу уй барча шароитларга эгалиги, унинг нархи 400 000 АҚШ доллари атрофида экани, 2016 йил 29 мартида сотиб олингани ҳақидаги маълумотлар жойлаштирилган.\nБизнес фаолияти билан шуғулланувчи компанияларни қидириб топишингиз мумкин бўлган https://bizstanding.com сайти орқали эса бу компаниянинг бошқа бир манзилини топдик.\nКўпчиликка маълумки, АҚШда шаффофликни таъминлаш учун тегишли сайтлардан исталган маълумотни олишингиз мумкин. https://tnbear.tn.gov/Ecommerce/FilingSearch.aspx сайти орқали компания ростдан ҳам мазкур штатда фаолият юритадими ёки йўқ, шу ҳақда керакли ёзувларни киритиш орқали маълумот олишга ҳаракат қилдик. Аввалига «infinecom LLC» ёзувини киритиб қидириб кўрдик. Лекин ҳеч нарса топилмади. Кейин «infinecom» ёзуви орқали компанияни қидирдик. Бироқ бу сафар ҳам уринишимиз зое кетди.\nКейин сайтда почта манзили сифатида кўрсатилган «5865 Ridgeway Center Parkway, Ste 300, Memphis, TN 38120» манзилига юзландик. Google maps ўша ерда жойлашган суғурта компанияси, христиан черкови ва бошқа ташкилотлар ходимлари томонидан одатда автотураргоҳ сифатида фойдаланадиган бўм-бўш майдонни кўрсатди. Қизиқ эмасми?\n2018 йилнинг 16 март куни Infinecom LLC бош менежери Дмитрий Попов томонидан берилган тавсиянома хатида ҳам юқоридаги «9145 Forest wind drive, Коллервилль, Теннесси штати, АҚШ» манзили кўрсатилган.\nТендер комиссияси раиси Ф.Ф.Касимов кворум мавжудлигини айтиб, тендерни ўтказган. «ORGSELL» МЧЖ ва Infinecom LLC компаниялари қатнашган тендерда Infinecom LLC компанияси ғолиб бўлган. Маҳсулот етказиб бериш 1 699 423 АҚШ долларига (ўша кунги сўмдаги нисбати 13 238 845 054 сўм 6 тийин) баҳоланган.\nЮқоридаги ҳолатларга изоҳ олиш учун аввалига компания ходимларидан бирининг Facebook ижтимоий тармоғидаги профилига хабар жўнатдик. Ходим ҳозирда фирма ишлари кўплиги, бошлиғи турли мажлисларда юргани ва жўнатилган саволларга тез кунда жавоб йўлланишини айтди. Саволларни сайтда кўрсатилган почтага жўнатдик. Ҳадеганда жавоб бўлавермагач, хатни ўз қўлимиз билан компаниянинг Тошкент шаҳри Ойбек кўчаси 38-уйда жойлашган офисига олиб бориб бердик. Фирма раҳбари ҳали ҳам ишлар билан бандга ўхшайди, уларнинг жавобларини кутмоқдамиз.\nТендер комиссияси баённомасида буюртмачи ва ғолиб компания – Infinecom LLC ўртасида маҳсулот етказиб бериш бўйича шартнома имзоланиши тавсия қилинган. Боди-камералар билан боғлиқ барча ҳолатлар юзасидан Ички ишлар вазирлигидан изоҳ олишга уриндик. Ҳануз етарли жавоб ололмадик, Kun.uz ҳозирча воқеалар ривожини кузатади, дея мақолага якун ясалган.


21:30, 01.08.2020 // 69836\nРоссияда COVID-19’га қарши вакцинанинг клиник синовлари якунланди. Оммавий эмлаш октябрь ойида бошланиши режалаштирилган\nГамалей маркази томонидан ишлаб чиқилган коронавирус вакцинасининг клиник синовлари якунланди. Бу ҳақда Россия Соғлиқни сақлаш вазирлиги раҳбари Михаил Мурашкога таяниб «ТАСС» хабар берди.\nВазирнинг таъкидлашича, ҳозир вакцинани рўйхатдан ўтказиш учун ҳужжатлар тўплами тайёрланмоқда, шундан сўнг чекланган гуруҳлардан одамлар, хусусан, шифокорлар ва ўқитувчилар эмлана бошлайди. Вазир октябрь ойида оммавий эмлаш жараёни бошланиши мумкинлигини маълум қилган.\nВазир қўшимча қилиб, Истеъмолчиларнинг ҳуқуқларини ҳимоя қилиш ва инсон фаровонлигини назорат қилиш федерал хизматининг «Вектор» вирусология ва биотехнология давлат илмий маркази томонидан ишлаб чиқилган яна бир вакцина ҳозирда клиник синовлар босқичида эканини таъкидлади.\nАввалроқ ЖССТ коронавирусга қарши вакцинация 2021 йилдан олдин бошланмаслигини маълум қилганди.\nМаълумот учун дунё бўйлаб бир неча вакциналар ҳозирда якуний синов жараёнида. Хусусан, АҚШда Moderna компанияси ишлаб чиқарган вакцина 30 минг кишида якуний синовдан ўтказилмоқда. Шунингдек, Хитойнинг Sinopharm Group компанияси ўз вакцинасини Ўзбекистон ва БАА давлатидаги 15 минг кишида якуний синовдан ўтказмоқчи.\nБуюк Британия 90 миллион доза COVID-19 вакцинасига буюртма берди\nФТ коронавирусга қарши Америка вакцинасининг бир дозаси нархини маълум қилди\nАҚШ ҳукумати коронавирусга қарши вакцинага қарийб 2 млрд долларлик буюртма берди\n16:44 Кеча // 97907\n15:49 Кеча // 86030\n22:23 Кеча // 86064


Рўза ҳақида ўн ҳадис | Azon.uz - Ахборот-таҳлилий портал\n1. Абу Ҳурайра розияллоҳу анҳудан ривоят қилинди, Расулуллоҳ соллаллоҳу алайҳи ва саллам айтдилар:\n“Рамазон ойи кирганда жаннат эшиклари очилади, жаҳаннамга қулф солинади ва шайтонлар кишанланади”. (Бухорий ва Муслим).\n2. Саҳл ибн Саъд розияллоҳу анҳудан ривоят қилинди, Расулуллоҳ соллаллоҳу алайҳи ва саллам айтдилар:\n“Жаннатда саккизта эшик бор. Улардан бири “Раййон” деб номланган. Ундан фақатгина рўзадорлар киради”. (Бухорий ва Муслим).\n3. Абу Ҳурайра розияллоҳу анҳудан ривоят қилинди, Расулуллоҳ соллаллоҳу алайҳи ва саллам айтдилар:\n“Кимки Рамазонда иймон ва ихлос ила, савоб умидида рўза тутса, унинг олдинги гуноҳлари кечилади. Кимки Рамазонда иймон ва ихлос ила, савоб умидида кечалари (намозда) қоим бўлса, унинг олдинги гуноҳлари кечилади. Кимки қадр кечасида иймон ва ихлос ила, савоб умидида қоим турса, унинг олдинги гуноҳлари кечилади”. (Бухорий ва Муслим).\n4. Абу Ҳурайра розияллоҳу анҳудан ривоят қилинди, Расулуллоҳ соллаллоҳу алайҳи ва саллам айтдилар:\n“Одам боласининг ҳар бир яхши амалига ортиғи билан мукофот берилади. Бир яхшиликка ўн баробардан то етти юз баробаргача савоб берилиши мумкин. Аллоҳ айтадики: илло, рўза бундан мустаснодир. Чунки рўза Мен учун ва унга Ўзим ажр бераман. Рўзадор Мени деб шаҳвати ва таомидан воз кечади. Рўзадорга икки марта шодлик бор. Бири ифторлик чоғида, иккинчиси Роббисига йўлиққан чоғда. Шубҳасизки, рўзадорнинг оғзидан чиққан ҳид Аллоҳнинг наздида мушки анбарнинг хушбўйидан ҳам яхшироқдир. Рўза қўрғондир. Қайси бирингиз рўза тутган бўлса, бировни ҳақоратламасин ва овозини кўтариб бақирмасин. Уни биров сўкса ё урушса, унга: “мен рўздорман”, десин”. (Бухорий ва Муслим).\n5. Салмон Форсий розияллоҳу анҳудан ривоят қилинди, у киши айтдилар: Расулуллоҳ соллаллоҳу алайҳи ва саллам бизга шаъбон ойининг охирги куни мавъиза қилиб:\n— “Ҳой одамлар! Сизларга улуғ, баракали ой соя солиб турибди. У шундай ойки, унда минг ойдан кўра самаралироқ бир кеча бор. Аллоҳ у ойда кундузи рўза тутишни фарз, кечалари қоим туришни нафл қилди. Ким бу ойда бир яхши хислат билан Худога яқинлашса бошқа ойларда бир фарзни адо этгандек бўлади, кимки бу ойда бир фарзни адо этса, бошқа ойларда етмишта фарзни адо этган даражада кўп савобга эга бўлади. Бу сабр ойидир, сабрнинг ажри эса жаннатдир. Бу ўзаро ҳиссадорлик, шерикчилик қилинадиган ойдир. Унда мўминнинг ризқи зиёда бўлади. Ким бу ойда бир рўзадорга ифтор қилиб берса, гуноҳлари кечирилади, жаҳаннамдан озод бўлади ва ўша рўзадорга берилган ажр мислича ажрга эга ҳам бўлади”.—дедилар.\n— Биз: Эй Расулуллоҳ, ҳаммамиз ҳам ифтор қилиб беришга қодир эмасизку?!—дедик .\n— Расулуллоҳ соллаллоҳу алайҳи ва саллам: “Аллоҳ таоло рўзадорга бир ютум сут ё бир дона хурмо ва ёки бир қултум сув бериб ифтор қилдирганга ҳам ўша савобни бераверади. Агар кимки бир рўзадорнинг қорнини тўйдирса, Аллоҳ уни менинг хавзимдан сув ичиради ва у то жаннатга киргунча қайта ташна бўлмайди. Бу шундай ойки, унинг аввали раҳмат, ўртаси мағфират ва охири жаҳаннамда озодликдир. Кимки бу ойда қўл остидаги қулига енгиллик қилса, Аллоҳ уни кечиради ва дўзахдан халос қилади”—деб жавоб бердилар. (Байҳақий. Ибн Хузайма).\n6. Абдуллоҳ ибн Аббос розияллоҳу анҳудан ривоят қилинди, у киши айтдилар:\nРасулуллоҳ соллаллоҳу алайҳи васаллам Рамазон ойи кирганда барча асирларни озод қилар ва ҳар бир соилга сўраганини берарди. (Байҳақий, Шуаб ул-иймон).\n7. Абу Ҳурайра розияллоҳу анҳудан ривоят қилинди, Расулуллоҳ соллаллоҳу алайҳи ва саллам:\n“Рамазоннинг охирги кечасида умматлари кечирилишини” айтдилар. Шунда Ул зотга кимдир: Эй Расулуллоҳ, ўша қадр кечасими?—деб савол қилди. Ул зот: “Йўқ, лекин ҳар бир амал эгаси ўз ишини тугатса тўлиқ ажрини олади”—дедилар. (Имом Аҳмад).\n8. Анас ибн Молик розияллоҳу анҳудан ривоят қилинди, Расулуллоҳ саллаллоҳу алайҳи ва саллам айтдилар:\n“Саҳарлик қилинглар, чунки саҳарликда барака бордир!”. (Бухорий, Муслим).\n9. Амр ибн ал-Ос розияллоҳу анҳудан ривоят қилинди, Расулуллоҳ саллаллоҳу алайҳи ва саллам айтдилар:\n“Бизнинг рўзамиз билан аҳли китобларнинг рўзасини саҳарлик ажратиб туради”. (Муслим).\n10. Саҳл розияллоҳу анҳудан ривоят қилинди, Расулуллоҳ саллаллоҳу алайҳи ва саллам айтдилар:\n“Одамлар модомики ифторга шошилар экан, яхшиликда давомий бўлаверишади”. (Бухорий ва Муслим).\nҳадис Махсус Ислом\n1199 17:45 08.06.2022\n554 10:30 29.04.2022\n518 16:30 31.03.2022\n1842 09:22 18.02.2022


20 | April | 2019 | TURONZAMIN\nPosted on 04/20/2019 by TURONZAMIN\n2016 йил 15 август ишхонада комендантлик элон қилинди.Учта эркак дарвоза олдида пойлоқчилик қиламиз, гўёки уруш олди холати.\nАдашмасам 20 августлардан кейин Каримовнинг холати оғир эканлиги хабари тарқала бошлади. Интернет сайтларидан фақат спорт нашрларини кузатамиз. Бошқасига киришга қўрқамиз, гўёки узоқдан бизни кузатишади, қора рўйхатга кириб қоламиз, ёки телефонимизни кўчада текшириб қоладигандек. Мишмишларни аниқлаштириш учун “Озодлик” ва бошқа сайтларга қўрқа писа хеч кимга кўрсатмасдан мўралай бошладим.\nКаримов ўлганинг хабари чет элда бериб бўлгану, бизда фақат оғир ахволда шифохонага тушганию ахволи бироз яхшиланганидан бошқа хабар йўқ эди. Қолган ўйинлардан ўзингиз хабардорсиз.\n31 август куни бош вазирнинг Самарқандда эканлиги тайёргарлик бошлангани четдан хабар қилинди, хая ўша куни навбатчиликда эдим. 30 кишини автобусда олиб борилиш кераклиги хабар қилинди регистон майдонига. Қуёш ботган эди. Ишчиларимиз эркак аёл кеч 12 гача ишлаб қайтишди. Бизга эса костюм брюк қалпоқда келиш буюрилди. Кечаси шеригим билан таксида қайтиб келдик. Янги кийим йўқ қайдасан янги сиёб бозор деб йўлга отландик. Ана кўринг савдони, мени ўзим 500 000 сўмлик савдо қилдим илож қанча, буйруқ.\n1 сентябр тонгни шундай қарши олдик. Шифохонада фақат аёллар қолишган хисоби.\nСоғлиқни сақлаш бошқармасининг бошлиғи хали хеч нарса аниқ эмаслиги, кутиш кераклигини айтди.\nЎтиришга жой йўқ, паналашга соя.\nОра сира хабар келади, Самарқандни ўраб олишаётгани хақида.\nБутун Ўзбекистон бехабар Жиззаху Бухородан хабар келади жимжитликку нима сизларда вахима.\nИнтернети ишлаётган ягона мен эканман, 100 чоғли одамдан, хатто бошлиқ сифатли одамлар сўраб туришибди нима гап?\nЎзбекистон тушларга бориб ахволи оғирлашганини хабар берди. Овқатланиш учун жавоб беришди, ишонсангиз лофи билан ярим Самарқандни айланиб чиқдик, ошхоналар ёпиқ, савдо қилдиримаётга экан\nСамарқанднинг Оқдарёга кетиш йўлида бир ошхонани топиб овқат еган бўлдик. Чунки ишлайдиган ошхона кам. Масаллиқ олишга бозорлар ёпиқ, узоқроққа бориб келишнинг имкони йўқ. Ҳарбийларданда интизомли бўлиб, шошилиб қайтиб келдик. Хабарларда Каримовнинг оғирлашганидан бошқа хабар йўқ.\nКечгача хали у, хали бу бурчакда вақт ўтказдик. ТВда ўлим хабари берилган вақтлар атрофида бизга жавоб берилди. Самарқанд икки ҳалқа қилиб ўралган. Биринчи ҳалқа Самарқанд атрофи магистрал йўлидан кириш йўлларига тўсиқ қўйила бошлаган. Кичик ҳалқа Шоҳи Зинда атрофи. Уйга бориб келишимиз муаммо бўлишини билиб Хаваси атрофида бир танишимизникида қолдик. Кичик бир хонасида танишимиз оиласи билан, қолган икки хонада 20 чоғли хамроҳларимиз билан тонг оттирдик.\nНонушта қилдикми йўқми аеропортдан республика шифохонасига келиш йўлида турнақатор терилдик. Ўзингиздан қолар гап йўқ қўлимиздаги бизга берилган гулларни олдинги қора машина айтилгани бўйича йўлга ташладик. Халқимизнинг эзилгани рамзи сифатида йўлда гуллар сочилиб қолди. Хамма додо додосига одам хам ўрганар эканми, кўнгилда ўзим хохламаган ачиниш хисси пайдо бўлди.\nКимлардир хайрлашиш маросими учун Регистонга бормоқчи бўлишди. Бизга ўхшаган хохламаганлар уйга кетдик. Уйга етиб олиш бир асрга чўзилдиёв.\nҚаттиққўлроқ, лекин адолатпарвар одам тарафдори эдик, бизни хохишимизни хеч ким эшитмаса хам.\nВилоят хокимиятида шифохона вакилларини чақириб мажлис ўтказишган. Сизларнинг хақларингиз йўқ жим ўтиринглар, керакли одамлар шуғилланишаяпти, биронта ғийбатчи сайтларга кирманглар, хамма нарса назоратга олинган каби пўписалар бўлган. Хамкасбларим ғурур билан гапириб берганлари хам бўлди.\nTакрор ва такрор ўқиб чиқиш зарур\nАвтор чукур мулохаза ва хар бир сатирларни куп марталаб акл тарозисидан утказиб, сараланган фикирларни когозга туширгани куриниб турибди.\nБу маколани “Келажаги буюк давлат”-Узбекистонни ривожлантириш учун “манифест” деб кабул килиш даркор.\nБиринчи уринда маколани халкимизнинг зиёлик катлами яхшилаб такрор ва такрор укиб чикиши, унинг ютук ва камчиликларини тулдириб бориши, омманинг ичида купрок катламларига ёйиш ва тушинтириш ишлари олиб борилиши зарур.\nАмалдорларга келсак уларнинг ичларида хам тушинган зиёлик катлами мавжуд, улар бу маколани укигач яна хам зийрак тортишиб узларини бироз булса хам халкга ёндошишишга харакат килишади. Лекин, мансабпарастларнинг купчилиги ута мосланувчан булиб, узидан юкори мансабда турганлар билан “юмшок супурги” булиб, халкни умуман назар-писанд килишмайди. Президентга келсак, унинг куплаб шижоатлик ишларига сидкидилдан ёндошаётганлини куриб ва уларга амин булиб турибмиз:\n1) Кушни кардош Республикалар билан алокаларни яхшиланиши;\n2) Купгина И.А. Каримов хохишига кура камокларда сакланган сиёсий мухолифат аъзоларининг озодликга чикарилиши ва хакозолар. Узбекистон интилигенциясининг асосий ваъзифаларидан бири жаъмоат фикрини тугри шакиллантириб, ватанни ривожланиш йулидаги келажак векторини танлаб бериш.\nШу катори айни пайтдаги-амалдаги президентнинг хам яхши ишларини оммага етказиб, хатолик билан куйган кадамларини исботлаб, уз вактида тугри йуналишга тушиб олишишига ёрдам килиш. Журналист “Усмон Хакназаров” МХХ вактинчалик изоляторида сурок килингандаги унга хавфсизлик хизмати томонидан айтилган гапларни хисобга оладиган булсак, юкори катламлардаги рахбарлар ичида Ш.М. Мирзияевга хали хам ёв кузи билан караётган “Каримов”чилар катлами мавжудлигига амин буламиз.\nЯнгитдан курилаётган Узбекистон давлат пойдеворини мустахкамлаш учун, унинг мустахкам булишига цемент вазифасини утовчи, хур фикирлик зиёлик катлами купрок уз устида ишлаб, халк орасида тушинтириш ишларини олиб борсагина, биз тезрок ривожланган мамлакатлар сафига кушилиб, халкимизни урта аср тамгаси булган “мардикор”лик кисматидан куткариб, бошка кушни булган, биздан ривожланишда оркада колаётган мамлакатлар ахолисига иш берувчилар даражасига олиб чикишимиз даркор!


Нью-Йоркда пиёдаларни босиб кетган Сайфулло Соиповга 22 банддан иборат айблов қўйилди - Фарғона.Ру ахборот агентлиги\nНью-Йоркда пиёдаларни босиб кетган Сайфулло Соиповга 22 банддан иборат айблов қўйилди\n23.11.2017 09:43 msk\nАҚШ прокуратураси жорий йилнинг 31 октябрь куни Нью-Йоркда пиёдаларни қасддан бостириб саккиз кишининг ўлимига ва 12 кишининг жароҳат олишига сабаб бўлган келиб чиқиши ўзбекистонлик Сайфулло Соиповга расмий айблов эълон қилди. Бу ҳақда Америка Қўшма Штатлари Адлия вазирлиги ўзининг сайтида маълум қилмоқда (матннинг инглиз тилидаги тўлиқ матнини бу ерда ўқишингиз мумкин goo.gl/Gqa4yi).\nЖиноий қилмишларини содир этаётган пайтда қўлга олинган Соиповни 22 банд бўйича, жумладан, саккиз одамнинг ўлдириш, 12 нафар одамни ўлдиришга қасд қилиш, “Ислом давлати” террорчилик ташкилотига моддий ёрдам кўрсатиш, зўрлик ишлатиш ва транспорт воситасини бузишда айбланмоқда.\nСуд маслаҳатчилари томонидан тасдиқланган ушбу айблов ишни судда кўриб чиқиш имкониятини беради. Айбловнинг кам деганда икки банди бўйича судланувчи умрбод қамоқ жазосига ёки ўлимга ҳукм этилиши мумкин.\n“Соипов ўз олдига катта талафот етказиш, бегуноҳ қурбонларни ўлдириш ва жароҳат етказиш ҳамда шаҳарни террор қилишни мақсад қилиб олган”, - деб билдирди айблов бўйича директорнинг ўринбосари Суини.\nАйблов хулосасида шунингдек, Саипов ўзига қарши гувоҳлик бермаслик ҳуқуқидан фойдаланишдан бош тортиб, барча жиноятларни содир этганига иқрор бўлди. Хусусан, унинг гапларидан қуйидагиларни хулоса қилиш мумкин:\n– Тинч фуқароларга тажовуз қилишга унинг телефонидаги “Ислом давлати”нинг видеотасвирлари руҳлантирган.\n– Ушбу ҳужумларни у тахминан бир йил олдин режалаштиришга бошлаган. Икки ой олдин у юк машинасидан фойдаланишга қарор қилган. Ҳужум олдидан машқ қилиб олиш учун у 22 октябрь куни юк машинасини ижарага олган.\n– Соипов Вест-Сайд даҳасидаги пиёдаларга ҳужум қилишни ва шундан кейин Бруклин кўпригига ўтиб, у ердаги пиёдаларни босиб кетишда давом этишни олдиндан режалаштириб келган. Ҳужум учун у Ҳеллоуин байрами нишонланадиган 31 октябрь кунини танлаган, чунки бу кунда кўчада одамлар кўпроқ бўладилар.\n– Соипов ҳужум пайтида машинанинг олд ва орқа қисмига Ислом давлати байроқларини илиб қўймоқчи эди, бироқ бу билан одамларнинг эътиборини ўзига жалб этиш мумкинлигини инобатга олиб бу фикридан қайтган. Соипов ИШИД байроғини ётган палатасига илиб қўйишларини сўраган ҳамда қилган ишларидан хурсандлигини билдирган.


23 январ 2019, Тошкент вақти: 10:55\nЎзбек тилидаги ижтимоий тармоқларда Адҳам Аҳмабоевга тегишли, деб берилган сурат.\nЎзбекистон ички ишлар вазири этиб тайинланган Адҳамжон Аҳмадбоев 14 декабрдан расман хизмат вазифасига киришди. Озодлик ихтиёридаги норасмий маълумотларга кўра, ўта қаттиққўл ва принципиаллиги билан танилган бу амалдор собиқ КГБ мактабидан чиққан. Унинг ИИВ раҳбари этиб тайинлаши Ўзбекистонда ходимлари сони 150 мингдан ортиқ экани айтиладиган ички ишлар вазирлиги устидан назорат тўлиқ Миллий хавфсизлик хизматига ўтганини англатиши ҳақидаги иддаолар бор.\n1966 йилда Тошкент шаҳрида туғилган генерал-майор Адҳам Аҳмадбоев Ўзбекистон Ички ишлар вазири сифатида иш бошлади.\nВазирликнинг қабулхонасида бу маълумотни тасдиқлаган ходимнинг айтишича, янги вазир 14 декабрда вазирлик лавозимига тайинланган. Вазирликдан олинган расмий маълумотда янги раҳбар 2011 йилдан буён Ички ишлар вазирининг 1-ўринбосари вазифасини бажариб келаётгани ҳам айтилди.\nАммо, 150 мингдан ортиқ ходими борлиги айтиладиган Ўзбекистон Ички ишлар вазирлигига янги раҳбар қилиб тайинланган 47 яшар амалдорнинг фаолияти ва таржимаи ҳолига оид бошқа маълумотлар расмий манбаларда берилмаган.\nНорасмий манбалар Адҳам Аҳмадбоевнинг ИИВ вазири этиб тайинланишида мустақиллик йилларидан буён бу вазирлик тарихида кузатилмаган муҳим жиҳатлари бор, деб ҳисобламоқда.\nҲуқуқ-тартибот идораларидаги Озодлик манбасининг шахси сир қолиши шарти билан айтишича, янги вазир аввалгиларидан фарқли равишда Миллий хавфсизлик хизмати структурасида етишиб чиққан кадрдир.\n“Адҳам Аҳмадбоев КГБнинг кадри. Бу гап ҳеч қаерда айтилмасаям, ҳаммамиз биламиз унинг мелисадан чиқмаганини. Тошкентда ГУВД, УВДларда ишлагани тўғри, кадрдаям ишлаган. Лекин у кишининг асли келиб чиқиши собиқ совет замонидаги КГБ мактаби. Матлюбовнинг (собиқ вазир Баҳодир Матлюбов - Таҳр.) вақтида СНБ мелисани роса эзган эди. Энди бу ёғига расман эзади”, деб иддао қилди шахси сир қолиши шарти билан Озодликка сўзлаган ИИВ таркибидаги идораларидан бири ходими.\nУнинг иддаосича, собиқ вазир Баҳодир Матлюбов даврида Миллий хавфсизлик хизматининг Коррупцияга оид жиноятларга қарши кураш бўлими ходимлари биргина кўрсатама асосида ИИВ ходимларини ҳибсга олиш ва ишидан бўшаттириб юбориши ҳоллари кўпайган эди.\nЎзбекистондаги сиёсий вазиятни кузатиб келаётган ва узоқ йиллар давлат идораларида юқори лавозимларда ишлаган, аммо исмини ошкор қилмаслигимизни сўраган кекса таҳлилчи ҳам айни жиҳатга урғу берди.\n“Баҳодир Матлюбов самарқандлик эди ва мелисадан чиққан кадр эди. Унгача 1991 йилдан Ички ишлар вазири бўлган Зокиржон Алматов ҳам мелисанинг ўзидан чиққан эди. Адҳам Аҳмадбоев эса нариги идоранинг одами - у собиқ совет замонида КГБда ишлаган кадр. Ўта қаттиқўл ва приципиал одам, деб эшитганмиз. Бу одамнинг МВДга раҳбар бўлиши бу вазирлик устидан назоратнинг тўлиқ МХХ ихтиёрига ўтишини англатади”, деди кекса таҳлилчи.\nБу таҳлилчи Адҳам Аҳмадбоевнинг 2006 йилдаёқ ишдан олинган собиқ вазир Зокиржон Алматов ўрнига вазир бўлиши кутилгани ҳақида ҳам гапирди.\n“Ўшанда бу янги вазир ва ишдан кетган Баҳодир Матюбовнинг номзоди каттанинг столига қўйилган. Охирги моментда "катта" (Президент Ислом Каримов назарда тутилмоқда – Таҳр.) Матлюбовни танлаган. Чунки, Матлюбов Самарқанднинг Сиёбидан, каттанинг ўзи танийдиган кадр бўлгани учун у танланди. Лекин, Аҳмадбоев ҳам қуруқ қўйилмади – вазирга 1-ўринбосар бўлди. Бу ҳам аслида катта гап. Чунки, Алматов даврида ИИВ ва МХХ ўртасида аниқ тортилган чизиқ бор эди ва икки идора ўзаро рақобат қиларди. Ҳозир икки идоранинг ўртасида чизиқ йўқолди. Бундан халққа оғир бўлади”, деган хавотирни илгари сурди ўзбекистонлик кекса таҳлилчи.\nЎзбекистондаги уч йирик куч ишлатар тузилма - Ички ишлар вазирлиги, Прокуратура ва Миллий хавфсизлик хизматининг битта идора назоратига ўтди, деб ҳисоблаган бу таҳлилчи: "Бир вақтлар Лаврентий Берия замонида кучлар шунақа марказлашган ва бундан халққа яхшилик келмаган эди", деб қўшимча қилди.\nАммо ўзбекистонлик таҳлилчилар илгари сураётган бу тахминларни асословчи далиллар мамлкатнинг янги ички ишлар вазирига оид, дея қатор Интернет нашрларида берилган таржимаи ҳолда акс этмайди.\nЖумладан, расмий манбалардаги маълумотларга энг яқин кўриладиган Centrasia.ru сайтида берилган маълумотга кўра, ёш бўлишига қарамай вазир лавозимига эришган Адҳам Аҳмадбоев бутун хизмат фаолияти давомида ИИВ структурасида ишлаган.\nБу сайтда ёзилишича, у аввалига ИИВ вазири ўринбосари, кейин 1-ўринбосари лавозимига келгунича - 2004-2006 йиллар оралиғида Ўзбекистон президенти девони, 2000-2004 йиллар оралиғида Тошкент вилояти ИИБ бошлиғи ўринбосари, 1990-2000 йиллар оралиғида эса шу бошқармада терговчи лавозимларида ишлаган.\nШунингдек бу манбада янги вазирнинг асл касби иқтисодчи экани ҳам келтирилган.\nЎзбекистонлик мустақил журналист Абдураҳмон Ташанов янги ички ишлар вазири ва бошқа куч ишлатар тузилмалардаги идораларга келаётган аксар кадрларнинг МХХ структурасида ишлагани, одатан таржима ҳолида акс этмаслигини айтади.\n"Андижон воқеаларига қадар бу икки идора худди икки қутбдай рақобат қилиб келарди. Аммо, шу воқеалардан кейин ИИВ струтурасидаги идораларга раҳбар лавозимларга, айниқса 1-, 2-, 3-ўринбосарларга МХХ дан одамлар қўйиляпти", деди журналист.\nАйни пайтда собиқ вазир Баҳодир Матлюбовнинг ишдан олиниш сабабларига оид расмий маълумот йўқ.\nИчки ишлар вазирлигида Озодлик саволига жавоб берган ходимнинг айтишича, собиқ вазирнинг кейинги тақдири - унинг ИИВ структурасида ишини давом эттириш-эттирмаслиги ёки бошқа вазифага тайинланиши номаълум қолмоқда.\nСобиқ вазирнинг хизмат фаолияти ва таржимаи ҳолига оид маълумотлар расмий манбаларда учрамайди.\nАммо норасмий манба - Centrasia.ru сайтида берилган маълумотга кўра, 1952 йилда Самарқанд вилоятининг Сиёб туманида туғилган Баҳодир Матлюбов 1973 йилдан Самарқанд вилояти ИИБ тизимида инспектор, бўлим бошлиғи, бошқарма бошлиғи муовини лавозимларида ишлаган.\n1990-1994 йиллар оралиғида Самарқанд шаҳар ИИБ бошлиғи, 1994-1997 йилларда Бухоро вилояти ИИБ бошлиғи, 1997 йилдан эса Ўзбекистон ИИВ вазири биринчи ўринбосари бўлиб ишлаган.\n2004-2006 йилларда Ўзбекистон Давлат Божхона қўмитаси раиси бўлиб ишлаган.\n2006 йилда эса Ўзбекистон Ички ишлар вазири лавозимини 1991 йилдан буён эгаллаб келган Зокир Алматов ўрнига тайинланган эди.\nЗокиржон Алматов мустақил Ўзбекистон даврида ИИВга энг кўп раҳбарлик қилган ва айнан шу вазирликдан етишиб чиққан кадрдир.\nДарвоқе, соғлиги оғирлашгани сабаби билан ишдан олинган собиқ вазир Алматов шу кунларда Тошкентда кун кечираётгани айтилмоқда.\nСўнгги бор, собиқ вазирни унинг марҳум акаси жанозасида кўрганини айтган Озодлик манбаси: "Алматов соғ-саломат, Тошкентнинг Луначарский даҳасидаги уйида иззат-икромда яшаяпти. Ўзбекнинг мана-ман деган олигархлари хизматида", деб қистириб ўтди.\nҲозир 64 ёшга кирган собиқ Ички ишлар вазири Зокиржон Алматов 2006 йилда - 2005 йилнинг 13 майида Андижон шаҳрида аҳолининг тинч норозилик чиқишлари куч билан бостирилганидан бир йил ўтиб ишдан олинган эди.


ГЎЗАЛ ХУЛК ЭГАСИ БЎЛАЙЛИК ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nИслом дини гўзал ахлок-одобга шунчаки бир сулук, муомала маданияти сифатида эмас, балки, сохиби улкан ажру савобларни қўлга киритадиган ибодат сифатида қарайди. «Ахлоқ» бу арабча «Хулқ» сўзининг кўплик шакли бўлиб «Хулклар» деган маънони ифодалайди. «Хулқ» эса луғавий жиҳатдан сажия, табиат, дин, инсоннинг фитратига қўшилиб яратилган феъл-атвор маъноларга далолат қилади. «Хулқ» билан «Халк» (яралиш, хилкат» сўзлари ўртасидаги боғлик ҳам шундандир. Баъзилар; «Халқ» инсоннинг зоҳирий кўриниши бўлса, «Хулқ» унинг ботиний кўринишидир, дейдилар. Шу боис ҳам Набий алайхиссалом; «Эй Аллоҳ, халқимни (Хилкатимни) чиройли қилганинг каби, хулкимни ҳам гўзал қил», деб дуо килдилар: ( Байҳакий ривояти)\nИнсоннинг хулқи чиройли бўлиши учун аввало, унинг калби пок бўлиши лозим. Чунки, қалб инсон жасадининг султони, колган аъзолар эса унга тобеъдир. Агар қалб пок бўлса қолган аъзолар ҳам унга эргашади, агар у нопок бўлса, барча аъзолардан нопок амаллар содир бўлади.\nАхлоқ илми уломолари «Одамдаги ахлоклар унинг яратилишида кўшилиб яратилган бўладими ёки киши ахлокни кейин ўрганадими?» деган саволга: «Ота-онасида мавжуд бўлган баъзи ахлоклар инсонга онасининг қорнидалик пайтидаёк ўтади. Аллох бандани яратиш чоғида ахлоқ кобилятини ҳам қўшиб яратади. Инсон ўсиш жараёнида, тарбия, муҳит ва одатланиш оқибатида ахлокни ўзида ривожлантиради ёки йўкотиб юборади», -деганлар.\nШундай экан оилада ота-оналар фарзандида факат эзгу ва яхши сифатларни шакиллантиришга эътибор беришлари лозим. Бунинг учун эса, аввало, ўзлари гўзал хулқи билан намуна бўла олсинлар. Бола комил инсон қиёфасини ўз ота онаси сиймосида кўрса қандай яхши.\nМустақиллик туфайли фарзандларимизни дунёвий билимлар билан бир қаторда, имом Бухорий тўплаган хадислар, Нақшбандий таълимоти, Термизий ўгитлари, Яссавий ҳикматлари, имом Ғаззолийнинг дин ва дунё хакидаги қарашлари ва бошқа буюк алломаларнинг таълим-тирбияга оид угитлари асосида тарбия килиш имконига эга бўлдик.\nБугунги кунда юқоридаги алломаларимиз яратган нодир асарлар китоб дўконларидан истаганча топилади. Ота-оналар, бобо ва бувижонларимиз китоб дўконларини ҳам тез-тез зиёрат қилиб турса маънавий бойликка эга бўладилар. Аллох таъло инсон зотини хушсурат ва гўзал қилиб яратган. Бу гўзаллик инсонни Аллох таъло яратган бошка махлукотларга киёслаганда хам яккол намоён бўлади. Энди инсон хилакати ва сурати чиройли бўлганидек, ўзининг сийрати ва хулкини хам гўзал қилса хакикий комил инсон бўлади.\nМингбулоқ туман “Гўртепа” жоме


715 марта ўқилди\nДавлат хизматлари марказлари пуллик хизматлар кўрсатишга ҳақлими?\n✅ Ўзбекистон Республикаси адлия вазирининг 2018 йил 10 августдаги 273-ум-сон буйруғи билан тасдиқланган “Давлат хизматлари марказларида жисмоний ва юридик шахсларга ихтиёрий пуллик хизматлар кўрсатиш тартиби тўғрисида”ги низомга мувофиқ давлат хизматлари марказлари жисмоний ва юридик шахсларнинг ихтиёрига кўра пуллик хизматлар кўрсатиши мумкин.\nДавлат хизматлари марказига ишдан сўнг яъни 18-00 дан кейин мурожаат қилишим мумкинми?\n✅ Давлат хизматлари марказлари томонидан хизмат соат 9-00 дан 18-00 га қадар реал вақт режимида ҳужжатларни тўхтовсиз қабул қилиш белгиланган. Бироқ, сиз ўз ҳужжатларингизни ЭРИ ёрдамида 24 соат давомида Ягона интерактив давлат хизматлари портали орқали юборишингиз мумкин.\nДавлат хизмати олишим учун Давлат хизматлари марказига бормасдан навбат олишим мумкинми?\n✅ Албатта, Давлат хизматлари агентлигининг davxizmat.uz веб-сайти орқали онлайн ёки олдиндан навбат олиш орқали амалга оширишингиз мумкин.\nДавлат хизматларини учун тўловларни қандай амалга оширса бўлади?\n✅ Давлат хизматларини олишда PayMe, Click, Upay, UniPay иловалари, марказларда жойлашган банк кассалари ва банк-клиент иловалари орқали тўловларни амалга оширишингиз мумкин.\nФарзандимни мактабгача таълим муассасасига қандай қилиб жойлаштираман?\n✅ Вазирлар Маҳкамасининг 2018 йил 28 мартдаги 244-сон қарори билан тасдиқланган "Болаларни давлат мактабгача таълим муассасаларига қабул қилиш бўйича давлат хизматлари кўрсатишнинг маъмурий регламенти" талабларига мувофиқ ота-оналар ёки уларнинг ўрнини босувчи шахслар (аризачилар) йўлланмалар олиш учун Давлат хизматлари марказларига ўзи келган ҳолда мурожаат қилиши ёки электрон тарзда давлат хизматлари олиш учун ЯИДХПда рўйхатга олиниши лозим.\n✅ Бунда аризачи фарзандини муассасага қабул қилишнинг кичик ёшга етгунигача навбатга қўйиш ҳуқуқига эгалиги, йўлланма муассасага қабул қилиш бўйича кичик ёшга етишидан эрта бўлмаган муддатда берилиши назарда тутилган.